
Carmini  praestantis  simo  Fracastorii  de  morbo 
Gallico  seu  Syphilide,  quod  ante  sex  annos 
adcurate  edidi  et  notulis  illustravi,  adiungere 
nunc  placet  Claudii  Quilleti  Calli])aediamr) 
carmen  non  illepidum  et  a re  medica  non 
omnino  alienum,  ut  in  uno  simul  conspectu 
habeatur  carminum  medicinalium  praecipuo- 
rum biga  ex  aevo  Leonis  X.  Papae  et  Lu- 
dovici  XIY. , Regis  Galliae.  In  his  carmi- 
nibus perlustrandis  et  diiudicandis  facile  vi- 
debit lector,  utrumque  carmen  reapse  eadem 
ratione  ab  altero  differre,  uti  aevorum  illo- 
rum in  re  litteraria  notatu  dignissimorum  ge- 
nius, et  uti  Ilala  gens  ab  illa  differt,  quam 
an  Gallos  an  Francos  dicamus,  semper  ambi- 

gitur.  Notulas  adieci  nonnullas  et  inte- 
gram editionis  primae  et  rarissimae  lectio- 
nem variantem,  quae  hucusque  nusquam 
fuerat  exhibita;  textum  adcuratissime  typis 
excudendum  curavi.  Yale  et  Callipaediae 
praeceptis  utere  feliciter. 

Auctor  huius  carminis , Claude  Quillet , natus 
est  in  urbe  Chinon,  ad  flumen  Vienne  sita  in  ea 
Galliae  provincia,  quam  veteres  Turoniam,  no- 
strae aetatis  homines  la  Touraine  dixerunt;  ean- 
dem ergo  patriam  habuit  cum  celebri  populari 
suo  Francisco  Rabelais.  Nativitatis  annus  est 
vel  1602  vel  1607,  mortis  annus  vero  1661.  Me- 
dicinae operam  dedit,  imo  eandem  exercuit  primo 
in  urbe  patria,  dein  apud  Loudunenses.  Cum 
vero  in  hac  ipsa  urbe  moniales  aliquot  Ursulinae 
se  a daemonibus  obsessas  praedicarent , ipsi  etiam 
Cardinali  Richelieu  placeret , huic  rei  fidem  fa- 
cere videri  velle,  eamque  sua  auctoritate  munire, 
Quilletus  autem  more  medicorum  non  solum  du- 
biam reddere , sed  etiam  risui  exponere  rem  ri- 
diculam non  cunctaretur,  factum  est,  ut  securi- 
tati suae  fuga  consulere  cogeretur.  Romam  igi- 
tur migravit  profugus,  ibique  clericus  factus  le- 
gato Regis  Galliae,  Marescalco  d’Etrees,  erat  a 

litteris.  Hoc  ipso  tempore  dum  Romae  degeret, 
Callipaediae  carmen  primo  aggressus  est,  termi- 
navit vero  Parisiis,  in  quam  urbem  se  post  mor- 
tem Cardinalis  Richelieu  receperat.  Cur  vero 
primae  et  pseudonymae  editionis,  quae  Lugduni 
Batavorum  anno  1655  impressa  est,  multa  loca 
displicuerint  Cardinali  Mazarinio,  id  facile  unus- 
quisque videbit,  qui  collata  varietate  lectionis, 
quam  pag.  86  sq.  dabimus,  secum  perpenderit, 
Mazarinium  Italum  et  apud  Francogallos  adve- 
nam, imo  profugbm,  summa  rerum  gerendarum 
sibi  adscivisse  et  eo  temeritatis  progressum  esse, 
ut  Ludovico  XIY.  neptim  suam  matrimonio  iun- 
gere  apud  se  constituisset,  de  qua  re  Quillet 
sermonem  fecit  in  fine  libri  primi  editionis  Lei- 
densis.  Quomodo  vero  Mazarinius  in  auctorem 
egerit,  melius  edoceberis  verbis  Aegidii  Menagii, 
contemporanei  scilicet  et  Parisiis  itidem  degen- 
tis: yJLl  fit  imprimer  ce  livre  ( la  callipedie ) en 
Uollande . Le  Cardinal  Vayant  su,  fit  avertir  M . 
Quillet  de  lui  venir  parier , mais  au  lieu  de  lui 
temoigner  du  ressentiment  > il  se  plaignit  seulement 
avec  douceur  de  ce  qu*il  Vavoit  si  peu  menage 
dans  ce  Poeme.  Vous  savez , ajouta-t  -il,  qu'il 
y a longtems  que  je  vous  cstime,  et  que  si  je  ne 
vous  ai  pas  fait  du  lien , c' est  que  des  importuns 
mJobsedent  et  ni* ar radient  les  graces ; mais  je  vous 
promets , que  la  premiere  Ablayie  qui  vaquera 

sera  pour  vous.  M.  Quillet  touche  de  tant  de 
bonte  se  jeta  aux  genoux  du  Cardinal , lui  de- 
manda pardon , et  promit  de  corriger  son  Poeme 
de  telle  maniere  quVl  en  seroit  content;  le  suppil- 
ant des  lors  de  vouloir  lien  souffrir , quHl  le  lui 
dedidt , ce  que  le  Cardinal  lui  permit . En  effet 
U fit  imprimer  cette  seconde  Edition  corrigee  in 
octavo  a Paris  en  1656,  et  la  dedid  a M.  le  Car- 
dinaly qui  peu  de  tems  auparavant  lui  avoit  don - 
ne  une  Abbayie  considerable  ( Doudeauville ) ; dont 
la  mort  Vempeclia  de  jouir  longtqins  “ etc.  (Me- 
nagiana,  Paris,  1715.  8.  Tome  III.  p.  232.). 
Ita . facile  apparet  ob  astutam  et  bene  locatam 
Mazarinii  clementiam  et  munificentiam  factum  es- 
se, ut  ea,  quae  Quili etus  animo  -virili  et  intre- 
pido dixerat  in  prima  operis  sui  editione , in  se- 
cunda plane  in  contrarias  partes  mutarentur,  ut- 
que  ea,  quae  in  acre  satis  et  ingenuum  Cardinalis 
vituperium  prolata  erant,  in  laudes  eius  abirent. 
Aliter  rem  narrat  Gui  Patin  (lettres  a Spon  II. 
pag.  174.):  „11  y a dans  ce  Poeme  plusieurs 
Vers  qui  offensent  VEminence  du  Mazarin , en 
tant  que  Cardinal  etranger  > Ministre  dyEtat  etc . 
On  V a cherche  pour  le  mettre  prisonnier , mais  il 
s^cst  finenmit  et  heureusement  sauve , meme  le  Ma- 
zarin a fait  cowir  apres  lui ; mais  on  ne  V a su 
attraper  > et  je  croi  qiCil  fera  bien  de  ne  pas  se 
laisser  prendre . On  dit  qiCil  s^est  sauve  en  Hol- 

Irnde . Ce  M,  Quillet  est  un  gros  Gctrcon , rou - 
geaud  et  h coi  court  d?emiron  54  ans . Je  V ai 
souvent  entretenu:  il  etoit  fort  ami  de  M . Gas- 
sendiy  il  a bon  esprit  et  est  fort  savnnt.“  Quo- 
cunque autem  modo  haec  vere  se  habeant,  difficil- 
lime semper  intellexeris,  quomodo  vir  probus  et 
sibi  constans  vituperia  iusta  et  animo  ingenuo 
prolata  in  adulatorias  laudes  possit  convertere 
et  quomodo  haec  cum  virilis  famae  integritate 
consistere  queant. 

Quilletus  inter  alia  opera  reliquit  etiam  car- 
men epicum  de  Henrico  IV,  Rege  Galliae,  quod 
nomine  Henriciados  inscribere  volebat,  et  cui  im- 
primendo et  edendo  quingentos  thaleros  testa- 
mento destinabat;  dein  etiam  versionem  plenam 
satyrarum  Iuvenalis*  Utrumque  opus  prelo  non 
commissum  est,  sed  manuscriptum  adhuc  latet. 

Callipaedia  varia  eruditorum  iudicia  perpessa 
est;  acris  vituperatio  legitur  in  Andreae  Baillet 
jugemens  des  savans  sur  les  principaux  ouvrages 
des  auteurs , Tom.  Y.  p.  285. ; honorifica  vero 
censura  in  Bayle  diction.  s.  v.  Quillet  et  apud 
alios  fide  dignos  auctores  quam  plurimos.  Et 
uti  varia  sunt  libellorum  fata  et  mirabilia  inter- 
dum, ita  certe  in  hoc  opere  non  immerito  mira- 
beris , splendide  remuneratum  fuisse  ab  eo  ipso 
viro,  quem  acriter  carpebat,  et  carmen  de  prole 
gignenda  conscriptum  esse  a coelibe  sacerdote, 

dedicatum  Cardinali  Romanae  ecclesiae,  auctori 
ipsi  vero  promeruisse  abbatiam.  (Cfr.  Haller  bi- 
blioth.  medie,  practic.  III.  pag.  45. ; Kestner, 
medicin.  Gelehrten  - Lexicon  pag.  687. ; Eloy 
dictionnaire  historique  de  la  medecine,  Mons, 
1778. , Tom.  IV.  p.  12. ; Biographie  medicale  VI. 
pag.  523. ; Wachler  Handbuch  der  Geschichte 
der  Literatur  IV.  pag.  108.;  Ebert  bibliograph. 
Lexic.  II.  pag.  560.;  praefationem  denique  ad 
Nicol.  Andry  orthopaediam.  Paris,  1741.  12.) 


EDITIONES  CALLIPAEDIAE. 

Lugd.  Batav.,  1655.  4.,  veneunt  Parisiis  apud  Thom. 

Jolly  (sic). 

Editio  princeps,  perrara,  eleganter  et  adeurate 
litteris  rectis  impressa,  foliis  28.  Nomen  auctoris 
non  indicatur,  titulus  ita  legitur:  Calvidii  Leti 
Callipaedia  ; seu,  de  Pulchrae  , Prolis  habendae  ra- 
tione. Poema  Didacticon  ad  humanam  speciem 
belle  conservandam  apprime  utile.  Neque  dedica- 
tionem habet , neque  praefationem , sed  pone  titu- 
lum statim  legitur  „ Totius  Callipaediae  oecono- 
mia/4 quam  textus  ipse  excipit.  Locos,  qui  Ma- 
zarinio  displicuerunt , habent  paginae  15,  48,  50,  56. 
Sed  multis  aliis  adhuc  locis  discrepat  haec  editio 
a sequenti,  quod  ex  integra  lectionis  varietate  vi- 
dere licet,  quam  pag.  86.  exhibebimus. 

Paris.,  1656.  8. , apud  Thom.  Joly. 

Editio  altera,  plenior  et  emendata,  dedicatione  ad 
Mazarinium  Cardinalem  et  praefatione  praedita,  16 
et  06  paginis.  Textus  litteris  inclinatis  adeurate 

quidem,  sed  neutiquam  eleganter  impressus,  nostrae 
editioni  subest.  Titulus : Cl.  Quilleti  Callipaedia, 
seu  de  pulchrae  prolis  habendae  ratione , poema  di - 
dacticon.  Cum  uno  et  altero  eiusdem  Authoris  car- 
mine. Adduntur  scilicet  huic  editioni  auctoris  Epi- 
stola ad  Eudoxum  et  eiusdem  Encomium  in  obi- 
tum Petri  Gassendi,  utrumque  versibus  conscriptum. 

Londini,  1708.  4.  min.,  impensis  J.  Bowyer. 

Secundum  editionem  Parisiensem  adcurate  et  ele- 
ganter litteris  rectis  impressa,  ita  ut  aliquot  ver- 
sus ex  editione  Leidensi  litteris  inclinatis  impressi 
suis  locis  interponantur;  sed  versus  isti  neque  plenam 
lectionis  varietatem  exhibent,  neque  ex  ipsa  edi- 
tione principe  Leidensi  desumti  sunt,  sed  e Me- 
nagianis  III.  232.  Titulus  idem  est  ac  in  Pari- 
siensi  editione,  additis  his  verbis:  Juxta  Editio- 
nem Parisiensem  adiectis  versibus  aliquot  ex  Lu- 
gduno- Batava ; habet  paginas  16  et  96.  Bibliopola 
simili  ratione  impressit  Scaevolae  Sammarthani 
paedotrophiam  sive  de  puerorum  educatione  libros 
tres  eodem  loco  et  anno,  et  utrique  carmini  dein 
iunctim  divendito  communem  titul um  praefecit:  Cl. 
Quilleti  Callipaedia  etc.  et  Scaevolae  Sammarthani 
Paedotrophia , Lond.  1709.,  impensis  J.  Bowyer , ita 
ut  hic  liber  nova  Callipaediae  editio  dici  non  possit. 

Paris.,  1709.  8. , ap.  Thom.  Joly. 

Perperam  leguntur  in  titulo  Parisii,  tanquam  lo- 
cus impressionis,  cum  potius  haec  editio  Lipsiae, 
sumtibus  Caspari  Fritschii , sit  impressa.  Litteras 
habet  rectas,  paginas  16  et  95,  editionis  Parmen- 
sis anni  1656  textum  exhibet,  sed  neque  eleganter, 
neque  adcurate  impressum;  voces  saepe  habet  fal- 
sas et  corruptas,  versus  integros  non  raro  plane 
omittit,  ita  ut  sensus  saepissime  sit  inextricabilis.. 

Addita  sunt  Epistola  ad  Eudoxum  et  Encomium  in 
obitum  P.  Gasseudi. 

VERSIONES  ANGLICAE. 

London,  1710.  8. , printed  for  John  Morpheu. 

Versio  metrica,  8 et  264  pagg. ; titulus:  Callipae- 
diae  or  an  art  how  to  have  handsome  children , 
written  in  latin  by  the  Abbot  Quillet , to  which  is 
added  paedotrophiae  or  the  art  of  nursing  and 
breeding  up  children , written  in  latin  by  Mons. 
St.  Marthe,  physician  to  Henry  III.  of  France. 
Now  done  into  English  verse.  Textus  latinus  non 
exhibetur. 

London,  1720.  12. 

Versionem  confecit  Nic.  Rowe. 

London,  1729.  12. 

Versionis  auctor  Will.  Oldisworth. 

VERSIO  BELGICA. 

Amsteldam,  1722.  8. , by  Gerard. 

Imitatio  potius  quam  versio , quum  permulta  sint 
mutata,  demta  et  addita  ex  mente  interpretis.  Ti- 
tulus : Huwlyks  Mintafereel  leerdicht  begrepen  in 
III.  boelcen  door  F.  Le  Clercq ; 24  et  108  pagg.  ; 
additae  sunt  insuper  quatuor  icones  a Folkema  in- 
cisore  aeri  incisae,  ailegoricae  indolis.  Interpres 
Le  Clercq , iunior  aliquis  poeta , aliud  carmen,  di- 
dacticon  scribere  instituerat  de  nutriendis  infantibus. 

VERSIONES  GALLICAE. 

Amsterdam,  1749.  8.,  se  vend  a Paris,  chez  JDurand  et 
Pissot. 

Versio  plena,  prosa  oratione  conscripta,  cum  textu 
editionis  Parisiensis  ex  adverso  apposito;  203  pagg.; 

titulus  : La  callipedie  traduite  du  poeme  latin  de 
Claude  Quillet , ceterum  neque  notas  habet,  neque 
praefationem;  auctor  versionis  esse  dicitur  Mon- 
thenault  d’Egly. 

Amsterdam,  1774.  8.,  se  trouve  a Paris , chez  Dupuis 
et  Bastien. 

Versio  metrica,  non  ubique  fida  et  plena,  cum 
textu  ex  adverso  apposito;  20  et  409  pagg. ; titu- 
lus : La  callipedie  ou  la  maniere  dCavoir  de  beaux 
enfans  poeme  didactique.  Traduction  libre  etc. 
Opus  ipsum  in  libros  duodecim  dispescitur,  sed 
textus  ipsas  illas  mendas  et  omissiones  repetit, 
quas  habet  editio  Parisiensis  secunda  anni  1709. 
Auctor  versionis  esse  dicitur  Lancelin  de  Laval. 
Bordeaux ? an  VII  (1799).  12. 

Auctor  versionis  esse  dicitur  J.  Mar.  Caillau,  me- 
dicus Burdigalensis , natus  1765,  denatus  1820» 

EMINENTISSIMO 


S.  R.  E.  PRINCIPI 
CARDINALI 

IULIO  MAZARINO 

CL.  QUILLETUS  AER.  D.  S. 


Diu  multumque  cogitavi  (Cardinalis  Eminen- 
tissime) prudentisne  animi  foret,  huius  poematis 
editionem,  sub  sacri  tui  nominis  auspicio,  moliri. 
Ab  hoc  proposito  me  deterrebat  tenerioris,  nec 
abunde  gravis,  ut  multi  ex  prima  fronte  cen- 
sebant , argumenti  conditio ; cuius  tractationem 
oculis  tuis  obiicere  piaculum  potius  esset,  quam 
deditae  menti  congruum,  tuaeque  dignitati  con- 
veniens obsequium.  Ecquis  enim  (inquiebant  illi) 
hominem  vanum  et  in  publica  commoda  peccan- 
tem non  arguat,  qui  summum  Gallici  imperii  ad- 
ministrum, ad  ludicrae  minusque  seriae  Callipae- 
diae  lectionem  abducat  ? Omnem  tamen  ex  ani- 
mo scrupulum  aliae,  si  non  omnibus  acceptae, 

mihi  certe  potissimae  rationes  exemerunt.  Hoc 
poema,  Romae,  in  tuo  natali  solo,  incoeptum; 
Lutetiae , in  amplissimo  tuae  virtutis  et  gloriae 
theatro , affectum , et  numeris  absolutum  suis, 
tuo  nomini  nuncupari  gestiebat.  Sic  divini  Ma- 
ronis opus  Georgicon , cuius  exemplar  et  ideam, 
longo  quamvis  intervallo , assequi  conatus  sum, 
C.  Cilnio  Mecoenati , totius  imperii  Romani , 
ipsiusque  Augusti  imperatoris  administro,  inscriptum 
quondam  fuit;  ipsique  non  modo  poetae,  sed  et 
ipsius  poematis  fautori  et  patrono , aeternum  apud 
posteros  nomen  decusque  comparavit.  Equidem 
Callipaedica  haec  Georgicis  conferre  non  ausim, 

Sic  parvis  componere  magna  puderet; 

attamen  (absit  dicto  invidia!)  nostri  huius  qua- 
liscumque  operis  argumentum,  Yirgiliano  ante- 
cellere , audacter  asseverem.  Enimvero  quis  se- 
getes, etiamsi  laetas,  laetis  thalamis,  ulmis  ad- 
iunctas  vites  sponsis  ad  pulchram  sobolem  dele- 
ctis, boum  curam,  habendique  pecoris  cultum, 
ipsius  hominis  coalescentis,  nascentis  et  adole- 
scentis curae  praeponat,  nisi  malus  rerum  aesti- 
mator haberi  non  erubescat?  Sed  et  illa  nobi- 
lis, virisque  ingenuis  adeo  digna  Uranoscopia,  in 
nostro  non  secus  ac  in  Georgico  carmine,  suum 
sibi  locum  vendicat , dum  quo  sidere  pulchra 
proles  utero  concipiatur,  accurate  et  forsan  non 
illepide  canimus.  His  liceat  addere  rationem, 
quae  carmen  hoc  nostrum  regibus  etiam,  regno- 
rumque moderatoribus  serio  commendet.  Quum 

enim  ipsorum  imperium,  imperiique  moderamen, 
non  in  segetes  aut  pecora,  sed  in  ipsos  homines 
proprio  et  convenienti  modo  procedat ; quis  haec 
nostra  de  humanae  pulchraeque  prolis  habendae 
ratione  praecepta,  ad  regnorum  decus  roburque 
conducere,  salicisque  etiam  legibus  adiun- 
genda  esse,  non  concedat? 

Accipe  ergo  (Cardinalis  Eminentissime)  hunc 
genuinum  animi  nostri  foetum,  si  non  formae  ve- 
nustate , materiae  saltem  dignitate  commendabilem 

— et  iani  nunc  votis  assuesce  vocari. 

Hic  sane  opus  esset,  ut  ad  tam  eximium  argu- 
mentum egregie  et  apposite  tractandum  eximios 
quoque  spiritus,  versusque  non  publici  saporis 
afferrem:  sed  quamvis  id,  pro  ingenii  modulo, 

praestare  nequeam,  tu  tamen  ipsius  Mecoenatis 
erga  me  partes  implere  ne  dedigneris.  Hunc,  ut 
rerum  imperii  gerendarum  solertia , ceterisque 
tum  belli  tum  pacis  artibus  apprime  vincis;  ita 
et  eiusdem  comitatem,  lenitatem,  et  in  politioris 
litteraturae  cultores  effusum  amorem,  te  non  so- 
lum imitari,  sed  et  superare  par  est , tuique  ani- 
mi magnitudini  consentaneum.  Vale,  et  me  tibi 
addictissimum  nova  benevolentia  prosequere. 


TYPOGRAPHUS 

LECTORI. 


Hin  alteram.  Lector  benevole,  Callipae- 
diae , hoc  est , lepidi  de  pulchrae  prolis  habendae 
ratione  poematis,  editionem,  auctam,  recognitam, 
et  ipsius  auctoris  menti  vere  consentaneam.  Quae, 
duobus  abhinc  circiter  annis,  sub  fictitio  Calvi- 
dii  Leti  nomine,  Lugduni  Batavorum  typis  ex- 
cusa prodiit,  pluribus  non  modo  erroribus,  sed 
et  sententiis  dissonis  inspersa;  mirum  est,  quan- 
tum huius  foetus  genuino  parenti  displicuerit. 
Hic , quo  inscio  opus  immaturum  in  lucem  eru- 
perat, de  necessaria  eius  animadversione,  imo  et 
castigatione  statim  et  serio  cogitaverat;  atque  ut 
legentium  animos  nova  dulcedine  mulceret,  ei  iri 
promptu  erant  non  pauca,  quae  carminis  huius 
argumento  non  dissentanea,  auctarii  vice  , adiun- 
gere  meditabatur.  Sed  multi,  per  aliquot  men- 
ses, hinc  inde  obices  exorti,  huic  proposito  mo- 
ras iniecerunt ; quas  quum  hodie  tandem  ali- 
quando removerit , nunc  sibi  omnique  bonae  menti 
gratam  operam  navare  posse  feliciter  exultat. 

Accipe  ergo  (Amice  Lector)  non  corru- 
ptam aut  adulteratam,  sed  nativam  et  legitimam, 
ipsoque  accurante  auctore  editam  Callipaediam. 
Ab  hac  exularunt  aspera  illa,  quae,  nescio  quo 
fato , in  Batavam  editionem  irrepserant ; atque 
in  eorum  locum,  potiora,  ni  fallor,  subiectaeque 
materiae  accommodatiora  subierunt. 

In  primo  quidem  libro  adiunctam  habes  naq- 
seu  excursionem  in  huius  seculi  ava- 
ros, qui  pinguem  dotem  coeco  desiderio  prose- 
quentes,  hanc  in  aptandis  coniugiis,  nuribusque 
aut  generis  eligendis  unice  concupiscunt.  Ipsa 
etiam  ad  amabilem  nostrum  regem  Ludoyi- 
cum,  pro  nuptiis,  apostrophe,  quae,  in  priori 
editione  concisior  et  salebrosior  apparebat,  nunc 
fusiori  et  aequabiliori  stilo  procedit,  regiaeque 
sponsae  ad  pulchram  sobolem  assumendae  ratio- 
nem , ingenuo , nec  forsan  inepto  consilio  pro- 
ponit. 

Secundi  libri  initio,  laetitia  nuptialis  amplius 
et  amoenius  explicatur.  Et,  quod  in  Batavo 
exemplari  omnino  deerat,  adiecta  sunt  ad  linem 
non  illepida  praecepta,  quibus  mascula  proles 
satis  apposita  methodo  progignatur. 

In  tertio,  post  vires  imaginationis  accurate 
perpensas,  habes  insuper  adiectam,  de  praegnan- 
tis in  curriculo  vectatione,  tractationem,  con- 
sitique  ad  Sequanae  ripas  ulmarii,  rhedarumque 
huc  frequenter  et  affatim  accurrentium  descriptio- 

nem;  quam  legere  animoque  identidem  revolvere 
non  pigebit. 

In  quarto  denique  postremoque  Callipaediae 
libro,  praeter  immutata  et  inserta  quaedam,  ad 
Italorum  Gallorumque  animorum  icones  spectan- 
tia, offertur  tibi  non  insulsa  in  magnates  patres 
animadversio;  quod  pueros  suos  vix  ferulae  ma- 
gistrisve  subductos,  omnibus  nullo  discrimine  so- 
dalibus et  coetibus  admisceri  concedant.  Tum 
pro  universi  operis  coronide,  pacis  iamdudum  ex- 
petitae, proximeque  futurae  vaticinium  accedit, 
quod  Musis  vatibusque  debitam  felicitatem,  pla- 
cidumque  Callipaediae  usum  non  inamoene  polli- 
cetur. 

His  te  praemonitum  volui  (Lector  Ingenue) 
ut,  quae  Batavis  typis  deessent,  nostrisque  acces- 
sissent, apprime  pernosses.  Hac  ergo  nostra 
opera  amice  perfruere,  et  quae  dsinsQcu  ipqov- 
rtdeg  oo(p(or8Qai  immutarunt  et  adiecerunt,  aequi 
bonique  consule. 


TOTIUS  CALLIPAEDIAE 

OECONOMIA. 


St  oema  dispertitum  est  in  quatuor  libros.  Pri- 
mus orditur  ab  invocatione  pulcherrimorum  nu- 
minum. Exinde  pulchritudinis , varie  secundum 
varias  regiones  aestimatae,  causam,  ex  apposita 
ad  rem  Pandorae  fabula,  deducit.  Sponsorum  ad 
pulchram  prolem  deligendorum  conditiones  exe- 
quitur,  desinitque,  imminente  delectis  sponsis  hy- 
menaeo. 

Secundus,  celebrato  hymenaeo,  leges  in  coitu 
servandas  attingit.  Astrologicas  cautelas , side- 
rumque ad  formosam  sobolem  conducentium  vi- 
res , expromit ; tum  quibusdam  aliis  regulis  ad- 
iunctis,  seminibus  conceptis,  absolvitur. 

Tertius,  signis  conceptus  explicatis,  quaedam 
praecepta  praegnantibus  inculcat.  Yires  imagi- 
nationis in  signandis  foetibus  extollit.  Has  pro- 
bat ex  formatione  Chironis  Centauri,  cuius  in 
Phillyrae  utero  coalitum  natalesque  describit. 
Earundem  causas  ex  principiis  Epicureae  philo- 

sophiae  delibat.  Tum  partus  quibusdam  errori-' 
bus  puellum  distorquentibus  indicatis,  variolisque 
oris  venustatem  praecipue  deturpantibus  indigita- 
tis,  concluditur. 

Quarto  libro,  ceteris  paullo  prolixiore,  pul- 
chro veniens  e corpore  virtus,  humanaeque  tum 
masculeae , tum  foemineae , mentis  pulchritudo, 
ex  intellectus  et  voluntatis  virtutibus  emicans, 
tractatur;  ita  ut  demum  poeta,  oblatae  sibi  de- 
repente Calliopae , et , post  inculcata  quaedam 
virginibus  et  nuribus  consilia,  avolanti,  valedi- 
cens, operi  coronidem  imponat.  Haec  est  oeco- 
nomia totius  nostrae  Callipaediae.  Hac  fruere 
et  laetare. 


CLAUDII  QUILLETI 

CALLIPAEDIAE 


LIBER  PRIMUS. 

Quid  faciat  laetos  thalamos,  quo  semine  felix 
Exsurgat  proles  et  amoeni  gratia  vultus, 

Sidera  quae  lepidas  fundant  per  membra  figuras, 
Et  quae  vis  animae  geniali  praesit  amori, 

5 Quae  decora  eximiam  pulchro  sub  corpore  mentem 
Commendent,  clarisque  hominem  virtutibus  ornent. 
Hic  canere  aggredior.  Vos  o pulcherrima  mundi 
Numina,  formosae  Charites,  tuque  alma  leporum 
Mater,  in  Idaeis  cui  quondam  saltibus,  aequi 
10  ludicio  Paridis,  formae  victoria  cessit, 

Idalios  afflate  modos:  ne  incompta  venustam 
Materiem  Musa  infamet,  sed  carmine  grato 
Discendam  humano  generi  circumferat  artem. 

Fors  erit  ut  nostra  accipiant  interprete  sponso 
15  Ingenuae  praecepta  nurus , si  quando  beatam 
Exoptent  sobolem  speciosaque  corpora  natis, 

Nec  posthac  homines  foedis  spernentur  ubique 

Coniugiis,  prava  queis  membra  exosa  figwa 
Sordescunt,  turpique  omnis  Venus  exulat  ore. 

20  Vos  modo,  quos  blandi  genialia  foedera  lecti 
Invitant  pulchram  post  fata  relinquere  prolem, 
Attentis  animis  state  et,  si  grata  canemus, 

Nostra  virescenti  praecingite  tempora  myrto. 

Principio,  quibus  iu  formis  substantia  pulchri 
25  Consistat:  quis  frontis  honos,  quae  blanda  genarum 
Conditio,  quae  grata  magis  se  vertice  spargat 
Caesaries,  quibus  in  labiis  fragrantia  libes 
Basia , quas  teneris  stringas  amplexibus  ulnas, 
Nosse  iuvat.  Sed  enim  variis  sobolescit  amantum 
30  Quaestio  dissidiis.  Albam  hic  Amaryllida  laudat, 
Huic  Chloris  subfusca  placet,  te  flava  comarum 
Retia  Daphni  tenent , tu  nigros  Tyrsi  capillos 
Diligis  et  rutilis  horres  in  crinibus  aurum. 

Caesius  hunc  oculus  ferit , huuc  pupilla  sub  atro 
35  Nigra  supercilio  ferventi  corripit,  igne. 

Nec  satis.  Hic  graciles  procera  mole  puellas 
Ardet , carnosamque  odit  malesanus  amicam. 

Tanta  Cupidinea  sub  relligione  vagatur 
Haeresis  , occoecatque  animum  sua  cuique  libido. 

40  Nec  modo  foemineam  speciem  contraria  lingunt 
Sensa  virtim : sed  adhuc  marium  veneranda  venustas 
Usque  latet,  variasque  secat  sententia  gentes. 
Cernis  , ut  Aethiopes  vultus  candore  coruscos 
Contemnant,  Stygiisque  colorem  hunc  civibus  aptent? 
45  Quis  neget  elatum  convexo  fornice  nasum 
Continuo  antiquis  placuisse  Euphratis  alumnis, 

Ex  quo  conspicuum  tali  sub  imagine  norunt 

Eoi  regem  imperii,  qui  Lydia  iunxit 
Regna  suis,  traxitque  opulentum  in  vincula  Croesum  ? 
50  Quid  memorem  niveo  gaudentes  corpore  Galloa 
Prolixi squ e comis  et  apertae  frontis  honore? 

Quid  fuscum  Hispanum  et  nigri  ferrugine  tinctum 
Sanguinis , ingentes  humili  sub  mole  minantem 
Conatus , tumidoque  frementem  in  sidera  fastu  ? 

55  Hic,  licet  occiduo  et  longa  vertigine  fesso 
Sole  sub  aethereas  erumpat  luminis  oras, 

Se  tamen  ipse  putat  pulchrum,  mollesque  Britannos 
Spernit  et  oblongis  Germanica  membra  lacertis. 
Unde  tot  in  rebus  claris  discrimina,  quaenam 
60  Diversos  hominum  sensus  causa  abdita  scindat, 

Musa  refer , primosque  retexe  ab  origine  lapsus. 

Iam  novus  ornata  mundus  compage  nitebat, 

Atque  creatarum  series  pulcherrima  rerum 
Nativas  monstrabat  opes,  nondum  impia  secli 
65  Pernicies  nitidum  ferro  corruperat  aurum. 

Eminus  aurata  fulgens  testudine  coelum 
Lucentes  puro  pascebat  in  aethere  stellas: 

Nec  densus  quisquam  e pelago  surgebat  in  altum 
Halitus,  obscura  raperet  qui  nube  serenum. 

70  Undique  mundities  aderat.  Tu  Phoebe,  micantum 
Astrorum  princeps,  nullis  obnoxia  velis 
Lumina  spargebas , tua  per  vestigia  carrens 
Limpida  nocturnas  fulgebat  Luna  per  umbras. 

Ipsa  sibi  adnatis  saxis , animalibus , herbis 
75  Aspera  nec  minima  tellus  spectabilis  arte 
Nil  tamen  obscoeni  redolebat:  at  omnia  purus 
Spiritus  illaeso  servabat  ubique  tenore. 

Quippe  sub  haec  teneri  primordia  candida  mundi, 
Candorem  retinebat  homo , nec  perdita  proles 
80  Flexerat  obliquos  recto  de  tramite  mores. 

Unus  erat  cultus  Superum,  non  coeca  libido, 

Non  levis  ambitio  petulanti  irrepserat  orbi. 

Nec  solus  pietatis  honos  animique  venustas 
Humanum  genus  ornabant,  sed  gratia  cunctis 
85  Insita  corporibus , totius  que  optima  molis 

Temperies,  formaeque  decor  per  membra  coruscans 
Pulchra  incorruptae  iungebat  corpora  menti. 

Hunc  ubi  de  rutilo  concentum  cernit  Olympo 
Omnipotens  , sanctumque  vigere  per  omnia  foedus, 
90  Summum  opus  adiungamus,  ait,  coelique  solique 
Delicias  omnes  Nympham  cogamus  in  unam. 

Vix  ea  fatus  erat , vastum  per  inane  volantes 
Accurrunt  operi  species : crystallinus  orbis 
Corpoream  insternens  molem  se  in  frusta  secari 
95  Gaudet , ut  aetbereos  Divae  ducatur  in  artus, 

Sol  capiti  annectit  radios,  albentia  frontis 
Marmora  dat  Phoebe,  nivea  inter  lilia  fingit 
Purpureas  Aurora  genas,  mellita  labella 
Efformat  Venus,  et  reliquo  se  corpore  fundit 
100  Divus  Amor  lepida  Charitum  stipante  corona. 

His  adeo  instructum  membris  specieque  decora 
Protinus  implevit  vitali  flamine  corpus 
Divum  hominumque  parens,  atque  apto  nomine  dictam 
Pandoram  verbis  sic  interpellat  amicis: 

105  I formosa  Deum  soboles,  hominesque  benigno 
Ore  bea,  tua  te  terris  praesentia  reddat 
Conspicuam,  reseretque  tuae  miracula  formae. 

Scilicet  humanis  oculis  (dum  innoxius  aevi 
Fulget  honos)  placet,  ut  pulchri  natura  patescat. 
110  Tu  tamen  humanae  si  curas  gaudia  sortis, 

Et  stabilem  servare  cupis  per  secla  decorem, 

Quam  tibi  committo  fatali  semine  plenam 
Pyxida,  ne  levior  digitis  reclude  profanis. 

Si  facias : mox  foeda  lues  invadet  in  omnem 
115  Progeniem  , tibi  nec  turpis  mutatio  parcet. 

Dixit.  At  haec  dicto  velocius  effluit  astris, 

Et  lustrans  terras  peregre  haud  Epimethea  solum 
Visit,  ut  Ascraei  referunt  insomnia  vatis, 

Ipsa  sed  in  vulgus  se  prodens  splendet  ubique 
120)  Os  humerosque  Deae  similis.  Circumflua  gestit 
Turba  virum  obtutuque  stupens  haerescit  in  uno. 
Corporis  hic  habitum  miratur,  at  ille  comarum 
Auratos  radios  : niveo  hinc  candore  corusca 
Frons  micat,  hinc  spirat  divinum  vertice  odorem. 
125  Et  (quod  vix  canerem,  nisi  sacro  numine  Phoebus 
Innueret)  Pandorae  oculi , ceu  luminis  orbes, 
Aethereum  decus  addebant  spectantibus  : alto 
Sic  rutilans  Aurora  'polo  ridentia  passim 
Prata  beat,  pulchruraque  solo  dat  pulchra  colorem. 
130  Una  adeo  cuncti  sexus  utriusque  lepores 

Splendebant,  dum  recta  hominum  natura  maligno* 
Nescibat  mores,  sed  honesta  in  lege  manebat. 

A st  ubi  felicis  mutatio  degener  aevi 
Humanae  sobolis  mentes  ad  devia  traxit, 

135  Protinus  incoepit  pravae  contagia  gentis 
Haurire , insanosque  sequi  Pandora  furores. 

Quippe  diu  non  illa  etetit,  quin,  iussa  supremi 

Aspernata  Dei  coecaque  libidine  rapta, 

Sacrilega  (o  facinus!)  reseravit  pyxida  dextra. 

140  Unde  statim  vastas  teter  prorupit  iu  auras 
Spiritus , ipsius  qui  virginis  ora  lacessens 
Continuo  innatum  frontis  delevit  honorem, 
Foedavitque  genas,  oculisque  crepuscula  crassa 
Offundens  nulla  decus  ullum  in  parte  reliquit. 

145  Nec  satis.  In  mortale  genus  de  semine  eodem 
Morborum  numerosa  cohors  processit,  et  ipsum 
Infesta  contage  petens  corpusque  animumque, 
Humanae  rationis  opes  commiscuit  atris 
Errorum  nebulis,  genuinaque  lumina  vertit. 

150  Hinc  pulchri  natura  latet  semperque  latebit 
Humanam  sobolem,  nec  erit,  qui  nubila  densa 
Discutere  et  tantas  possit  reserare  latebras. 

Ergo  quid  in  tanta  statuemus  nocte?  quod  umbras 
Dissolvet  iubar?  adsis  o rutilantis  Olympi 
155  Phoebe  decus,  radiisque  novis  nova  lumina  sparge. 

Scilicet  in  totum  quamvis  se  fuderit  orbem 
Contages,  tamen  haud  aequalia  damna  recepit 
Omnis  humus,  pariterque  gravi  sub  fomite  sordet. 
Illa  sed  algentem  regio  quae  vergit  ad  Arcton, 

160  Quaeque  pej-  immodicos  solis  comburitur  aestus, 
Turpibus  ante  alias  horrescunt  gentibus»  Illa 
Immenso  diluta  mari  turpissima  gestat 
Corpora,  queis  lentos  moles  inhonesta  per  artus 
Spargitur.  Hanc  turpat  foeda  e fuligine  surgens 
165  Sordities , crispique  atra  inter  tempora  crines, 
Labrorumque  tumor  simis  sub  naribus  extans. 

Nec  tamen  hic  sileam,  proprio  quod  Apolline  princeps 

Scribit  Arabs : terras  medio  super  axe  locatas 
Temperie  aequali  mixtis  cum  frigore  flammis 
170  Gaudere,  aeternumque  boni  dulcedine  coeli. 

Namque  duos  utrimque  polos  summoque  micantem 
Vertice  quum  spectent  Libram  , aequa  lance  calentis 
Divisos  Phoebi  radios  cum  nocte  tepente 
Semper  habent.  Hinc  innumeris  ditissima  tellus 
175  Luxuriat  donis,  duplici  se  vere  resolvit: 

Bis  parit  innumeros  nullo  conamine  fructus, 

Bis  tandem  modicae  persentit  frigora  brumae. 

Unde  ego  crediderim  genita  in  regionibus  istis 
Corpora  temperie  pulchra  formisque  decoris 
180  Ornari,  ni  foedi  habitus  infamia  fuscam 

Offerret  speciem  et  nimii  argumenta  caloris. 

Ergo  e limitibus  zonae  torrentis  in  ipsum 
Nonnihil  inclinare  polum,  me  iudice  fas  est, 

Si  dulcem  terrae  genium  pulchrosque  colonos 
185  Quaeris  et  antiqui  monumentum  insigne  decoris. 

Tu  modo  sub  calido  Latio  Hesperiaque  rubenti 
Nusquam  consistas , sed  in  ulteriora  recedas 
Europae  spatia,  Elysio  quo  se  aequore  fundit 
Gallia  felicique  homines  sub  sidere  pascit: 

190  Praesertim  irriguis  qua  se  Turonia  campis 
Submittit  varioque  resurgit  in  aethera  colle. 

Hic  ubi  foecundis  Liger  almus  repit  ad  Andes, 
Fluminibus  que  tumens  loca  foeta  feracibus  undis 
Alluit,  et  crocea  nitidus  splendescit  arena, 

195  Conspicias  multas  forma  praestante  nitentes. 
Pandoramque  suo  referentes  corpore  nymphas 
Nobilis  has  passim  mediocri  in  mole  figura 

Commendat:  non  crassa  nimis,  non  squallida macris 
Artubus,  at  pulchro  membrorum  clara  nitore. 

200  Si  frontem  inspectes,  tenero  laevore  corusca 
Prominet  et  molli  descendens  lactea  clivo 
Efformat  placidos  oculis  ridentibus  alveos. 

Cerne  genas , rubeo  referunt  sulfusa  colore 
Lilia,  quae  labii  roseos  comitantur  honores. 

205  Quid  celebrem  auratos  crines?  quid  eburnea  colla, 
Mammarumque  decus  spirans,  et  caetera  dici 
Quae  prohibet  pudor  et  castae  reverentia  Musae? 
Nec  tantum  in  nostris  felix  natura  triumphat 
Virginibus,  sed  masculeo  sub  corpore  pubes 
210  Emicat , innuptis  haud  aspernanda  puellis. 

Aspice,  ut  imberbes  habitus  laudabilis  ornat 
Aequaque  temperies  pulchrae  socia  addita  formae. 
Pallida  noli  facies , non  atri  aspergine  tincta 
Humoris,  sed  sanguineo  spectabilis  ostro 
215  Excipit  undantes  sublimi  e fronte  capillos. 

Nec  minor  in  reliquis  membris  praestantia:  firma 
Compages  per  cuncta  viget , formosa  tororum 
Mobilitas  mediaeque  habilis  proportio  moli. 

Has  adeo  species  nostri  clementia  coeli 
220  Producit.  Nec  enim  calido  vicinius  austro 

Nec  gelido  boreae,  medium  sed  munere  Divum 
Clima  tenens  tepidas  praestat  viventibus  auras. 

Ergo  age  (si  nostras  addiscere  non  piget  artes) 
Haec  memori  sub  mente  geras : non  omnis  habendae 
225  Vir  mulierque  vacet  soboli , nec  turpia  dulci 
Corpora  committas  operae  sacrisque  hymenaeis. 
Quis  tetram  horrendo  Noctem  Phlegethonte  subactam 

Nesciat  anguiferas  Orco  peperisse  sorores  ? 

Quis  nigri  thalamos  Ditis  non  horreat?  atrum 
230  Quae  Cyclopa  ferat  virgo?  non  Mulciber  ullam, 
Iudice  me,  Venerem  premat,  in  fornacibus  Aetnae 
Usque  furens  steriles  infelix  exigat  annos. 

Sed  mihi  pulchra  sapit,  sano  qui  corpore  fortes 
Connubiis  aptat,  taedisque  iugalibus  arcet 
235  Invalidos  : ceu  quos  miserae  tormenta  podagrae 
Affligunt,  morbusve  sacer,  mentisque  pudendus 
Error  et  insana  infestans  praecordia  bilis, 

Aut  pnlmonis  edax  ulcus  pascensque  medullas 
Ignis  et  exsucco  veniens  in  corpore  tabes. 

210  Scilicet  humanam  ad  prolem  (mirabile  dictu) 
Deciduum  toto  procedit  corpore  semen, 

Unde  malos  membrorum  habitus , alteque  repostas 
Visceribus  patrum  labes  traducit  in  ipsam 
Progeniem,  et  natis  vitam  impertitur  amaram. 

215  Heu  quoties  vidi  miseranda  sorte  creatos 

Aethereas  querulis  nequicquam  planctibus  auras 
Rumpere  et  innocuis  nimium  maledicere  Divis  ! 
Ergo  tibi  ihprimis  sponsi  sponsaeque  legantur. 
Turpia  nec  pulchrae  quaeras  primordia  proli. 

250  Ecquis  enim  furor  est?  laetas  dum  poscis  aristas 
Triticeaeque  decus  sobolis  comedendaque  farra, 
Haud  unquam  inverso  tradis  marcentia  sulco 
Semina , sed  flavum  Cereris  melioris  honorem. 

Tu  tamen  interea  humanam  contemnere  pergis 
255  Sementem,  nec  clara  tuae  te  gloria  sortis 
Tangit,  ut  incolumes  uteros  uterique  colonos 
Sincerumque  petas  valido  de  corpore  semen. 

Tene  hominis  natura  latet?  tene  ipsa  Tonantis 
Effigies  ? tene  hic  animus , cui  sidera  nota, 

260  Cui  mundi  genus  omne  subest,  haud  possit  inertem 
Erigere , ut  verae  documenta  capessere  cures 
Artis , et  aethereae  condas  pulchra  atria  menti? 
Diique  Deaeque  omnes,  quibus  alma  cubilia  curae, 
Queis  hominum  satio  arridet , promiscua  passhn 
265  Semina  et  infirmos  thalamis  arcete  maritos 
Invalidasque  nurus,  sua  ne  primordia  damnet 
Progenies  voveatque  Erebo  Dirisque  parentes. 

Tu  modo,  qui  firmo  servas  molimine  mundum 
Diviim  hominumque  parens,  pravum  consistere  morem 
270  Ne  patiare:  novus  claro  descendat  Olympo 
Naturae  genius , qui  homini  praecepta  serendo 
Scribat  et  ad  reliquos  transmittat  scripta  nepotes. 

Nec  mihi  sufficiant  vegeta  de  gente  parata 
Coniugia:  est  aliud  superat  quod  caetera  punctum. 
275  Ne  iuveni  vetulam  i ungas  vetulo  que  puellam, 

His  nec  laetus  Hymen,  nec  amica  lampade  fulgens 
Allucet  sponsis  luno,  succedit  iniqua 
Tisiphone,  accensa  Stygio  de  sulphure  taeda. 
Cernis , ut  antiquo  iuvenis  malenupta  marito 
280  Amplexus  gelidos  invisaque  basia  vitet 

Quotidie,  lacrymisque  genas  suffundat  obortis, 
Tithoni  exosum  fugiens  Aurora  cubile. 

O fortunatum,  quem  castis  ignibus  Atym 
Deperiit  Cybele!  tantae  si  basia  sicca 
285  Delibasset  anus , iuvenili  robore  cassus 

Paullatim  effoetis  animam  liquisset  in  ulnis. 

Quippe  senescentes  artus  invadit  iniqua 

Ariditas,  qua  vivificus  consumitur  humor 
Puberibus  teneris.  Libycos  sic  saepe  per  agros 
290  Irrigui  bibulis  imbres  suguntur  arenis, 

Torrida  nec  pluvio  saturatur  sidere  tellus. 
Praeterea  tam  dissimili,  iuvenisque  senisque, 
Semina  temperie  pugnant,  ut  si  quis  in  auras 
Concordi  tandem  coitu  proruperit  infans, 

295  Heu  nimium  misero  languescat  debilis  aevo, 

Nec  validis  possit  patriae  succurrere  nervis. 

Haud  tamen  hic  sileamus,  ut  auri  sacra  cupido, 
Immensae  vel  dotis  amor,  nostra  optima  passim 
Consilia  et  pulchras  soleat  contemnere  leges. 

300  Nimirum  immodico  si  quis  patrimonia  censu 
Et  multis  gravidam  nummorum  millibus  arcam 
Monstret  et  uxori  promittat,  protinus  omnes 
Hunc  ambire  sibi  generum  matresque  patresque 
Cernimus,  et  lepidas  certatim  offerre  puellas 
305  Conspicuo  diti,  quamvis  huic  viscera  rodens 
Foeda  lues  nuptae  contagia  dira  minetur, 

Quamvis  vel  tremulae  languentia  membra  senectae 
Foecundamque  negent  Venerem  thalamosque  beatos, 
Atque  infelici  moveant  fastidia  sponsae. 

310  O quantas  lacrymas , o quanta  hic  taedia  lectus 
Infaustus  feret  1 eximium  marcescere  florem 
Aetatis,  turpesque  tori  succedere  fructus 
Aut  nullos,  miseranda  nurus  noctesque  diesque 
Ingemet  et  Veneris  ludos  horrebit  iniquos. 

315  Quin  etiam  amplexus  potioris  amoena  libido 
Si  forte  invadet  teneram  (foetentia  nam  quae 
Oscula  et  invalidum  non  execretur  amorem ! ) 

Quot  moechis  temerata  domus  sordescet'?  alendos 
Quot  tibi  turba  procax  dabit  o curruca  puellos? 
320  Hic  equitem,  hic  vernam,  vicinum  hic  exprimet  infans 
Civem  aut  bellacis  frontemque  oculosque  tribuni. 
Quae  tibi  tot  longis  congesta  pecunia  crevit 
Aerumnis , tibi  quae  locupletes  ordine  longo 
Transmisere  patres,  pinguissima  praedia,  laevis 
325  Numinibus  cedent  alieno  indebita  nato. 

Nec  tantum  haec  pTivata  domus  dispendia  speret. 
Ipsi  etiam  effoeto  nonuunquam  robore  reges 
Masculeo,  aut  veteris  steriles  ob  semina  morbi, 
Infantes  celsis  in  pulvinaribus  ortos 
330  Suscepere  nothos.  Quondam  data  iura  pudendo 
Et  sceleri  et  natae  moechi  de  sanguine  proli, 
Indignum  quandoque  caput  diademate  cinctum, 
Sceptraque  supposito,  o facinus ! transmissa  tyranno^ 
Sic  quoque  divitiis  quaecunque  aut  dote  beata 
335  Insignis  celebratur  anus,  licet  aspera  rugis 
Ora  gerat,  lippis  oculis  et  dentibus  atris 
Horrida,  clangosaque  agitans  praecordia  tussi, 

Haec  tamen  insano  si  forte  libidinis  oestro 
Percita,  connubiis  inhiet  serisque  hymenaeis : 

340  Non  deerit  iuvenis , qui  illam  sectetur  amator 
Ingentesque  alfectet  opes  , nexumque  iugalem 
Olferat  et  vetulae  macilentum  ad  corpus  anhelet: 
Ast  ubi  se  ad  multi  communia  commoda  census 
Sentiet  adscitum,  paullatim  tristia  surgent 
345  Taedia , et  uxoris  tetrum  aspernabitur  ignem : 
Virginis  aut  nuptae  flagrabit  amore  coaevae. 

Dum  gemet  in  vacuo  coniux  deserta  cubili. 

Hinc  queruli  erumpent  fletus  iraeque  furentis 
Zelotypae , spretique  atrox  iniuria  lecti. 

350  Hinc  etiam  hippomane  affuso  mixtave  rubeta 
Incautum  audebit  fatis  urgere  maritum. 

Unde  ego  communes  coitus,  et  nescia  pacti 
Coniugia  optarem  induci  (nisi  sancta  vetaret 
Relligio)  quippe  ingenitis  rationibus  aequam 
355  Eligeret  saltem  Venerem  natura,  nec  aegris 
Misceret  sana  aut  morienda  corpora  vivis. 

Usque  adeo  simili  gaudentes  flore  iuventae, 

Et  valida  integris  iactantes  robora  membris, 
Congruit  ante  alios  geniali  incumbere  curae! 

360  Nec  tamen  impubes  pueros  crudasque  puellas 
Iunxeris.  In  vacuis  nondum  genitalibus  humor 
Turget,  at  ingenua  distendit  mole  lacertos, 
Crescentemque  hominem  partes  diducit  in  omnes. 
Has  ideo  leges  servandaque  foedera  dudum 
365  Imposuit  Themis,  ut  bissenum  impleverit  annum 
Fo emina , si  Veneris  dulci  indulgere  labori 
Et  firmam  cupit  ex  utero  deponere  prolem. 
Namque  ubi  iam  coepit  muliebri  in  corpore  moles 
Firmari,  fervetque  novo  calor  acrior  aestu, 

370  Tunc  superest  roseoque  uterum  circumalluit  amne 
Sanguis  , in  annonam  foetus  et  pabula  nati, 
Maturoque  simul  turgentes  tubere  mammae 
Inspirant  blandum  lascivi  flamen  amoris. 

Sic  quoque  dum  maribus  molli  lanugine  pubes 
375  Induitur  solidisque  accedunt  robora  membris,' 
Fertilis  exsultat  vigor  et,  lunone  secunda, 

Tunc  licet  uxoris  blandos  penetrare  recessus. 

His  sane  ordiuibus  mundi  et  rationibus  aequis 
Coniugia  aptantur,  nec  erit,  qui  talia  pulchrae 
380  Fundamenta  neget  sobolis  thalamique  beati. 

Interea  dum  tam  lepida  versamur  in  arte, 
Coniugibusque  damus  leges,  en  pulcher  amanda 
Pubertate  viget,  valida  qui  Gallica  gestat 
Sceptra  manu,  aeternoque  patrum  diademate  fulget, 
385  Cara  Deum  soboles,  coelo  Lodoicus  ab  alto 
Missus,  ut  innocuis  moderetur  legibus  orbem. 

O qualis  decor  ore  nitet!  quam  regia  toto 
Corpore  maiestas  animusque  ad  grandia  surgena ! 
Hunc  optant  iam  mille  Deae:  hunc  spectabilis  ardet 
390  Nympha  Tagi,  Austriaci  augusto  de  sanguine  Ditis, 
Iungendosque  novo  nexu  promittit  Iberos. 

Hunc  Lusitanis  etiam  suspirat  ab  oris 
Regia  virgo  gemens,  Hispanaeque  aemula  flammae^ 
Hunc  etiam  Eridani  Nymphae  Rhenique  bicornis 
895  Depereunt,  certantque  sacris  incendere  taedis. 

Tu  tamen  has  omnes  (nostrae  o spes  maxima  gentis) 
Sedulus  expendas,  lectamque  ad  basia  iungas. 
Scilicet  haud  ullam  thalami  regalis  honore 
Digneris , cuius  non  ipsa  inspexeris  ora 
400  Tu  prius  insertamque  alto  sub  pectore  mentem. 
Quis  ferat  insanum  morem,  quo  numine  coeco 
Excelsum  sponsa  ad  lectum  non  visa  vocatur, 
Eligiturque  oculis  alienis/ regia  coniux? 

Imo  hoc  in  votis  sit  primum , ut  pulchra  iugali 
405  Iuncta  tibi  vinclo  et  pulchro  de  sanguine  creta 
Uxor  adoranda  faciat  te  prole  parentem: 

Ecquid  enim  populorum  animos  subiectaque  corda 

Lenius  afficiat,  regumque  ad  numina  flectat, 

Quam  si  formosam  decorent  diademata  frontem, 

410  Pulchraque  sidereo  maiestas  fulgeat  ore? 

Quid  iuvet  antiquo  regnantum  e stemmate  sponsam 
Ducere,  Iunouemve  suis  adiungere  sceptris, 

Si  fuscis  obscoena  genis  et  corpore  foedo 
Vel  nullum  penitus  vel  turpem  inspiret  amorem, 

415  Unde  etiam  ad  regnum  turpis  se  proferat  haeres ‘i 
Non  latet  ut  crebris  temeretur  regia  scortis, 

Quum  ruit  in  vetitam  Venerem  famaque  sinistra 
Regius  uxorem  nimium  aspernatur  adulter. 

Sic  s^epe  exosae  pertaesus  coniugis  olim 
420  Iuppiter  humanum  promiscua  stupra  per  orbem 
Intulit,  et  spuriis  foedavit  sidera  natis. 

Eripe  te  his  rex  magne  probris,  contentus  amanda 
Coniuge  regales  formosa  prole  Penates 
Auge,  et  conspicuos  pueros  in  sceptra  repone. 

425  Quin  etiam  (si  tanta  loqui  per  numina  nobis 
Sacra  licet)  posses  minus  alta  e stirpe  paratum 
Sumere  coniugium  , modo  pulchra  nobile  forma 
Concordes  gereret  splendenti  in  corpore  mores, 
Unanimique  tuas  leniret  pectore  curas. 

430  Nimirum  per  connubia  iiigentesque  hymenaeos 
Munimenta  sibi  quaerant,  nutantia  quorum 
Sceptra  labant  nec  firma  suis  radicibus  haerent. 

Sic  tener  elatam  palmes  desiderat  ulmum. 

Sed  quibus  invicto  populorum  robore  perstat 
435  Maiestas,  proprio  reges  se  pondere  librant, 

Vicini  nec  egent  vano  tutamine  regni. 

Dum  tamen  augusti  decus  ad  sublime  cubilis 
Prudenti  praestans  delectu  quaeritur  uxor, 

Me  liceat  coeptum  Phoebo  aspirante  laborem 
440  Persequi  et  optandas  sponsis  edicere  leges. 

^ed  iam  legitimo  sociati  foedere  sponsi 
Foecundos  ardent  coitus.  Iam  laeta  peracto 
Officio  e co  en  a agnatorum  turba  recedit. 

Ipse  puer  saturo  turgens  abdomine  Bacchus 
5 Despicit  eifuso  redolentia  pocula  vino 
Inversasque  solo  pateras.  Saltante  chorea 
Florentes  annis  pueros  agilesque  puellas 
Lassarunt  crispo  modulantes  pectine  chordae. 
Iam  cithara  insignis  licito  praelusit  amori 
10 Hedymeles,  d ilcesque  iocos  et  suavia  cantans 
Basia  felicis  promisit  pignora  lecti. 

Imo  et  vesanum  pectus  moresque  ferocis 
Palladis,  et  stolidae  deridens  vota  Dianae 
Te  solam,  Cytherea,  piis  mortalibus  aequam 
15  Personuit : tua  laetitiam  studia  alma  beatam 
Praestare  atque  ipsi  solatia  blanda  Tonanti. 
Te,  formose  Pari,  meritis  evexit  ad  astra 
Laudibus,  eximiae  quod  debita  praemia  formae 
Donasses  Veneri,  saeva  frendentibus  ira 
20  Supremique  uxore  Dei  innuptaque  Minerva. 

Ast  nimis  insanum  salibus  tentare  iocosis 

Haud  veritus  Phoebum,  infando  quod  percitus  aestu 

Oebalium  sterili  puerum  vexavit  amore, 

Excussoque  caput  quassarit  amabile  disco: 

25  Te  quoque,  summe  pater,  Phrygii  quod  amore  puelli 
Correptus  tetro  fervens  indulseris  igni, 

Contempsit:  nam  sola  canens,  quae  utrimque  resolvunt 
Oscula,  perversum  diris  oneravit  amorem. 

Morosi  risere  senes,  risere  verendae 
30  Matronae  castaeque  nurus.  Sed  vesper  amantes 
Sollicitat,  Venerisque  sacro  micat  aureus  astro. 
Ergo  abeas,  inamoene  Pudor,  succedat  amica 
Lampade  ridentes  agitans  Hymenaeus  Amores 
Atque  maritalem  iactans  Saturnia  taedam. 

35  Vosque  adeo,  o passae  genialia  proelia  matres, 
Virgineam  intactae  zonam  discingite  sponsae, 
Intrepidosque  afflate  animos , iam  nuda  mariti 
Membra  Cupidineam  fervent  intrare  palaestram. 
Congrediamur,  ait,  Paphioque  terenda  duello 
40  Tempora  ne  perdat  mora  longior,  invida  cedat 
Turba  nec  optatam  toties  praecludat  arenam. 

Quid  validos  miscere  toros  , quid  nostra  vetatis 
Brachia  felici  tandem  se  tradere  luctae?  — 

Parce  furens  animi  iuvenis ! compescere  robur 
45  Tantisper  coecumque  iuvat  fraenare  furorem. 
Nimirum  crudum  si  ad  laeta  cubilia  portas 
Ventre  cibum,  incoctaque  agitas  genitalia  coena, 
Heu  tenue  effundes  semen,  nec  idonea  pulchrum 
Materies  fundabit  opus.  Siste  ergo  per  horas 
50  Saltem  aliquot,  dum  cocta  satis  stomachoque  subacta 

Pabula  nectareum  spargant  per  viscera  succum. 
Dura  quidem  tibi  lex  , sed  pulchrae  congrua  proli. 

Quippe  sophos  docuit  naturae  providus  ordo, 

Qui  matutino  concrescunt  tempore  foetus, 

)5  Pulchrius  effictam  membris  assumere  formam, 

Hoc  ratio  ipsa  probat.  Nam  quum  nox  humida  coelo 
Labitur  et  dulcem  spargit  per  membra  soporem,' 
Tum  calor  e summis  subit  interiora,  cibo  que 
Acrius  incumbit  nativaque  munia  complet. 

60  Robore  tum  vegeto  ventris  praemansa  teruntur 
Frustula,  quae  speciem  lactentis  adepta  cremoris 
In  iecur  irrepunt,  rutiloque  imbuta  rubore 
Sanguineo  totum  perfundunt  flumine  corpus: 

Unde  et  foecundos  latices  genitalia  sugunt, 

65  Queis  fervore  novo  spumantia  semina  manant. 
Namque  intertextis  plexu  centuplice  venis 
Spiritibusque  iterum  mixtis,  concoctior  humor 
Evadit  vitaeque  capax  animique  futuri. 

Intempesta  igitur  prudens  vitare  memento 
JO  Basia,  ne  studio  Veneris  frangente  calorem 
Naturae  turbetur  opus,  praecepsve  libido 
Venturo  lugenda  ferat  dispendia  nato. 

Quis  nescit  crudo  distentum  nectare  quondam 
Indulsisse  Iovem  Iunoni,  atque  inde  creatum 
?5  Vulcanum  turpem  coelique  ex  arce  ruendum '? 

Hic  adeo  informis  vultu  membrisque  pudendus, 

Ut  nec  eum  mensa  superi  Pallasque  petito 
Sit  dignata  toro,  foedo  sed  corpore  spretum 
Iusserit  ad  calidum  Veneris  migrare  cubile. 

80  Haec  etiam  omnimodis  nullo  discrimine  iungi 

Saeta  viri9  talem  hunc  fastidit  saepe  maritum, 
Connubiique  sacras  gaudens  contemnere  leges 
Saepius  innumeros  admittit  ad  oscula  moechos. 

Nec  satis  est  instantem  operi  atque  ingesta  coquentem 
85  Praepropero  coitu  non  abduxisse  calorem, 

Est  aliud,  quod  nosse  iuvet.  Tu  respice  solers, 
Qua  coeli  facie , quo  sidere  coniugis  arctos 
Amplexus  subeas  foecundaque  basia  libes. 

Non  etenim  tanti  refert,  quo  lumine  primos 
90  Vagitus  infans  edat  maternaque  rumpat 

Vincula  et  exiliens  utero  se  prodat  in  aura9. 
Quanti,  quo  radio,  quibus  astris  semine  utroque 
Concepto  humana  incipiat  coalescere  moles. 

Scilicet  hiscenti  qui  fertilis  humor  in  alvo 
95  Conditur  et  calidis  fervens  congressibus  haeret, 
Sidereos  magis  influxus  supremaque  fata 
Excipit  et  valido  cedit  mollissimus  astro. 

Sed  quis  tanta  queat  summi  recludere  mundi 
Arcana  et  pulchras  fatorum  evolvere  leges  ? 

100  Tu  Dea,  quae  rutilis  celsum  caput  inseris  astris, 
Uranie,  cui  sordet  humus,  cui  sidera  tota 
Se  pandunt,  rege  cantantem  coelestia  vatem. 

In  pulchro  labor  est  et  nostram  gloria  Musam 
Pulchra  manet , si  divinas  quas  condimus  artes 
105  Numine  felici  inspiras  atque  ora  resolvis. 

Nimirum  aurato  quod  fulget  fornice  coelum, 
Quaeque  coruscanti  scintillant  lumine  flammae 
Aetheris,  haud  mera  sunt  oculis  spectacula  nostris. 
Non  ideo  innumeras  stellas  inspersit  Olympo 
110  Omnipotens,  ut  nos  pictura  pascat  inani, 

Altera  condendi  ratio  fuit  optima  mundi. 

Nonne  vides,  ut  diversis  surgentibus  astris 
Aestusque  pluviaeque  et  agentes  nubila  venti 
Temperie  varia  terras,  pontum^  aera  mutent? 

115  Quis  neget  imbriferas  Hyadas?  quis  Oriona  nimbos 
Cogentem?  Viden’  ut  ferventes  Sirius  agros 
Urat  et  irriguos  sitiens  exsorbeat  amnes  ? 

Quid  memorem  summo  coeuntes  aethere  summos 
Fatorum  auctores?  Saturnum  falce  tremendum 
120  Sanguineumque  lovem  et  spirantem  proelia  Martem  ? 
Horum  si  iunctos  rabidus  Leo  colliget  ignes, 

Heu  quot  subiectas  perdent  incendia  gentes! 
Funera  quot  truculenta  dabit  furialis  Enyo ! 
Mutatis  rerum  vicibus  subversa  fatiscent 
125  Imperia,  atque  novi  venient  ad  sceptra  tyranni. 
Talia  congressu  simili  coeuntia  quondam 
Sidera  Pompei  movere  et  Caesaris  iras, 

Romaque  Thessalicos  foedavit  sanguine  campos, 

Et  (vatum  nisi  vana  fides)  quae  nunc  quoque  Gallos 
130  Hispanosque  fero  committunt  Marte  ruentes. 
Armatosque  adigunt  in  mutua  vulnera  reges, 

Haec  eadem  sunt  fata  poli:  nam  sidera  mixta 
Saturni,  Iovis  et  Martis  iunxere  malignos 
Ignes , qua  rutilus  distendit  brachia  Chiron.  — 

135  Necnon  quae  tetrhm  dispergit  in  inguina  virus 
Foeda  lues,  Venerisque  usus  corrumpit  amoenos, 
Iisdem  sideribus  iunctis  producta  refertur. 

Namque  ferunt  ipso  quo  tempore  turpis  in  orbem 
Irrupit  labes,  contagiaque  horrida  fudit, 

140  In  Cancro  sidus  Martis  coiisse  furentis, 

Et  qui  liventi  Saturnus  nigricat  astro.  — 

Sed  quid  tantorum  resero  penetralia  Divilm, 
Sumraarumqne  vices  rerum  causasque  retexo4? 
Expediam  pulchros  quae  fingant  sidera  natos, 

145  Et  quae  nos  docuit  pulcher  dictator  Apollo. 

Antiquo  fama  est  homines  doluisse  sub  aevo, 

Et  Superos  quondam  crebris  tetigisse  querelis : 
Plurima  quod  passim  foedis  natalibus  orta 
Corpora  in  humanam  ferrent  opprobria  gentem. 

150  Nescio  quo  coeli  vitio,  quo  semine  pleni 

Tunc  uteri  illepidam  fundebant  undique  prolem: 
Tunc  rarus  decor  ornabat  sponsosque  nurusque. 
Ergo  ut  sorditiem  hanc  summa  despexit  ab  arce 
Coelicoliim  princeps,  Divos  Divasque  faventes 
155  Coniugiis  rutilas  accersit  ad  aetheris  aedes. 
Advolat  ante  omnes  pictis  pavonibus  auras 
Pronuba  luno  secans,  sequitur  Cythereia  mater 
Vecta  Cupidineis  vastum  per  inane  columbis. 
Accurris  Lenaee  Pater,  tuque  inclyta  cultrix 
160  Auricomae  segetis,  (quis  enim  sine  numine  vestro 
Fortiter  uxori  incumbat  Veneremque  frequentet?) 
Concilium  magnum  complet  formosus  Apollo. 
Consedere  Dei  atque  Deae.  Tum  Iuppiter  alto 
Exorsus  solio  paucis  humana  recenset 
165  Taedia  et  infames  turpi  propagine  terras. 

Duinque  haec  omnipotens  expendit  opemque  requirit, 
Delius  assurgens , postquam  est  data  copia  fandi, 
Talia  voce  refert:  hominum  maleprovidus  usus, 

O Superi,  et  celsi  damnanda  inscitia  mundi 
170  Illepidos  generant  pueros  turpesque  puellas. 

Atque  ut  cuncta  meo  de  sidere  sidera  pendent, 
Fas  mihi  sit  coeli  pulchras  exponere  vires, 

Nec  vulgata  loqui.  Obliquo  qua  cingitur  aether 
Zodiaco  , astrorum  rutilantes  cernitis  igues 
175  Claraque  bissenas  referentia  signa  figuras, 

Hinc  oris  fluit  omne  decus  pulchrique  venustas 
Corporis,  hinc  etiam  vultus  deformis  origo. 

Nam  dum  prolifica  fervent  genitalia  lucta, 

Si  simul  emerget  fugientis  corniger  Helles 
180  Vector  et  ignito  in  coelum  se  vellere  tollet, 

Quae  tunc  concipiet,  nil  pulchri  proferet  uxor. 
Oblongum  pueri  collum,  nec  idonea  crura, 
Incurvumque  caput  defixaque  lumina  terrae, 
Duratae  cutis  asperitas  niveique  capilli 
185  Corporis  immani  meli  iungeutur  inepte. 

Praecipue  si  Saturni  fax  improba  tetris 
Inficiet  radiis  ortum  vel  Martius  ignis, 

Quippe  abigunt  omnes  ex  omni  parte  lepores 
Haec  invisa  bonis  infaustaque  sidera  natis.  — 

130  Nec  magis  arrident  radiantia  cornua  Tauri, 

Aut  transversa  tuens  oculus  violentius  astrum, 
Pleiadumque  chorus.  Pulchro  licet  ore  superbae, 
Pleione  genitae,  matris  pulchra  ora  referrent, 

Nil  tamen  efformaut  lepidum,  nisi  Cynthia,  nostra 
195  Luce  micans , leni  radio  candentia  fingat 

Membra  creetque  cutem  blaudo  laevore  coruscam. 
De  Tauro  quid  plura*?  satus  sub  sidere  bruto 
Oblongas  infans  nares  nimiumque  patentes, 

Pinguia  colla , oculos  turpes  et  lumine  torvos, 

100  Illepidam  frontem,  rufos  per  tempora  crines, 

3 

Nigra  supercilia  et  magno  de  pectore  raucam 
Vocem  habeat  foedamque  agresti  corpore  molem.  — 
At  Geminis  decor  omnis  inest  formaeque  venustas. 
Hos  Helenae  pulchros , concordia  pectora , fratres 
205  Et  puro  Ledae  prognatos  sanguine,  coelo 
Donavit  pater  omnipotens,  voluitque  beatam 
Innocuo  semper  nexu  producere  prolem. 

Nec  tantum  lenes  oculos  ridentiaque  ora, 

Et  niveum  praestant  per  laevia  membra  colorem, 
210  Sed  blandos  animi  mores  et  lumen  amoeni 

Ingenii,  placidasque  artes,  gratamque  loquelam. 
Scilicet  his  Maia  genitus  dominatur  in  astria, 
Facundasque  serit  vires,  queis  gratia  mentis 
Corporis  ingenui  molem  comitatur  honestam.  — 
215  O quam  dissimiles  radios  ex  aequore  surgens 
Obscoenus  Cancer  concepta  in  semina  vibrat! 

Hic  ex  immundis  foede  conflatus  asellis, 

Et  turpes  pandens  chelas,  deformia  confert 
Membra,  oculos  parvos,  tetros  nullo  ordine  dentes, 
220  Pinguis  aqualiculi  gibbum,  gracilesque  lacertos, 
Atque  humili  toto  contractam  corpore  molem.  — 
Sed  quae  detraxit  Nemeaeae  claviger  heros 
Terga  ferae  , urenti  fulgentia  in  aethere  flamma, 
Haec  flavos  praebent  crines  oculosque  feroces, 

225  Pectora  lata,  artus  longos  proceraque  membra. 
Ecquid  enim  humani  furialis  bellua  possit 
Conferre,  Argolicos  quae  cum  disperderet  agros, 
Herculis  indomita  meruit  succumbere  clava4? 

Et  quamvis  solium  rutilo  hoc  sub  sidere  dudum 
230  Fata  mihi  dederint,  fausto  vix  lumine  possim 

Frangere  naturam  turpem  rabiemque  Leonis.  — 
Hunc  sequitur  Virgo  nitidis  spectabilis  astris, 
lustitiaeque  Astraea  tenax,  quae  ferrea  secla 
Insanumque  solum  fugiens  successit  Olympo. 

235  Cernitis  eximiam  lucem  qua  Spica  coruscat, 
Aemula  fax  Iovis  innocui , uon  purior  ignis 
Scintillat  radiisque  uteros  melioribus  implet. 
Virginis  ergo  oriens  sidus  foecunda  fovebit 
Semina  formoso  influxu,  speciesque  decoras 
240  Laudandosque  habitus  vultusque  inducet  amandos.  — 
Nec  minus  oblectant  orientis  lumina  Librae. 

Hic,  Charitum  regina , domum  sedemque  locasti. 
Viribus  hinc  validis,  facie  pulcherrima  lingis 
Corpora,  formosos  pueros  lepidasque  puellas. 

245  Novi  equidem  hoc  signo  Saturni  sidus  iniquum 
Exaltare  suum  robur,  fuscumque  colorem 
Per  reliquos  artus  infesto  lumine  spargi. 

Sed  tua  praecellit  virtus,  Cytherea,  tuoque 
Munere  se  nivea  profert  albedine  vultus.  — 

250  At  quis  ferre  queat,  quae  teter  ab  aequore  s urgens 
Scorpius  illepidis  deturpat  membra  figuris  ? 

Ille  venenata  verrens  magnum  aethera  cauda 
Pulchrum  odit:  parvos  oculos  rufosque  capillos 
Ingenerat,  magnosque  pedes,  oblongaque  crura. 

255  Has  vires  sortitur  Orionis  interfector 

Sordidus  ac  putri  telluris  pulvere  cretus.  — 
Phillyrides  vero  Chiron,  praeceptor  Achillis, 

Quem  Divdm  pietas  pulchro  donavit  Olympo, 

Non  ita  deformat  natos:  nam  si  exerit  undis 
260  Aut  caput  aut  humeros  aut  tensae  spicula  dextrae  ? 

Conceptus  beat  et  formosis  influit  astris, 

Ast  si  posterior  cauda  fulgebit  equina, 

Non  ita  felici  turgebunt  semine  matres.  — 

Quis  Capri  hirsuti  torpentia  sidera  nescit? 

265  Haec  horrenda  domus  Saturni  turpia  quaeque 
Conferet  et  natos  vix  ulla  ex  parte  beabit.  — 

Hinc  Phrygius  puer  exoriens  urnaque  benigna 
Fertilis  ad  pulchram  disponet  semina  prolem.  — 
Aequorei  demum  Pisces,  quibus  humor  abundat 
270  Frigidior  cassaeque  haereut  in  corpore  vires, 
Producent  capita  exigua,  exilesque  lacertos, 
Distortam  formam  et  parvae  compendia  molis.  — 
Quid  loquar  oppositis  errantia  sidera  flammis 
Luceque  quadrata  pulchrum  corrumpere  Olympum? 
275  Quis  nescit  trini  radii  et  sextilis  amicos 
Influxus  ? si  praesertim  tu  coelicolam  rex, 

Tuque  Cypri  regina,  astris  fulgebitis  aequis 
Prosperaque  optatae  dabitis  primordia  proli. 

Nec  latet  ad  lepidam  sobolem  conducere  vernos 
280  Amplexus,  laeto  quo  tempore  parturit  omnis 
Natura  et  radiis  turget  vitalibus  aer. 

Sed  calor  aestivus,  quo  fervet  torrida  bilis, 

Multus  et  in  tenues  vanescit  spiritus  auras, 
Effoetaeque  fluunt  vires,  vix  sufficit  almae 
285  Progenerandi  operae.  Autumni  vix  tabida  confert 
Temperies  aut  vesanae  inclementia  brumae. 

Ergo  imprudentes  homines  nimiumque  salaces 
Nec  faustos  satagunt  radios  nec  tempora  laeta 
Eligere , ut  pulchrae  sobolis  fundamina  ponant,  — 
290  Assensere  omnes  Superi,  iussuque  Tonantia 

Scalpta  haec  in  crocea  divina  effata  papyro, 

Quae  dudum  in  sacri  penetralibus  abdita  Pindi 
Nunc  mihi  sidereae  panduntur  munere  Divae 
Uranies,  nostra  cui  nil  iucundius  arte. 

295  Vos  igitur,  vos  dulce  patris  cognoscere  nomen 
Qui  cupitis  , pulchrosque  in  secula  fundere  natos, 
Conspicite  attenti , quo  tempore,  quave  sub  hora 
Quodlibet  emergat  sidus,  quo  lumine  tactum 
Saturni,  Iovis  aut  Martis,  quos  Delius  ignes 
300  Torqueat  in  Venerem,  Lunam  Atlantisve  nepotem. 
Nec  vos  hoc  studium  deterreat,  omnia  nam  sunt 
Perspicuis  tabulis  signata  volumina  coeli 
Atque  in  ephemerides  recta  ratione  relata, 

Quae  legere  haud  pigeat.  Sed  et  horis  bis  duodenis 
305  Quotidie  aetherei  vertigo  absolvitur  orbis. 

Ut  quocumque  velis  sub  sidere  basia  figas. 

Nec  satis  est,  pulchrae  qua  coelum  congruit  arti 
Noscere  et  ad  Venerem  magis  aptum  assumere  tempus, 
Sunt  alia,  o sponsi,  vobis  momenta  tenenda. 

310  Ne  premite  uxores  (quidquid  prurigo  fatiget). 

Dum  fluit  in  latebras  uteri  multaque  pererrat 
Menstruus  illuvie  reseratque  cava  oscula  sanguis. 
Si  faciatis  enim,  coenosa  uligine  semen 
Extinctum  forsan  coitu  vanescet  inani, 

315  Nec  dabit  optatam  turpis  lascivia  prolem. 

Non  secus  ac  madidos  si  tritica  sparget  in  agros 
Agricola  imprudens,  laetas  haud  cernet  aristas, 
Rustica  nec  flavas  cumulabunt  horrea  messes* 

Si  tamen  humentem  qui  stillat  sanguis  in  alvum 
320  Non  vetet  impuro  coeuntia  semiua  nexu, 

Quam  misera  emerget  proles!  Elephanticus  infans 
Nascetur  foedaeque  feret  contagia  leprae: 

Quippe  venenata,  qua  sordent  menstrua  labe, 

Hac  etiam  pueri  radix  vitiata  laborat. 

325  Ecquid  enim  faece  hac  muliebri  tetrius  usquam  est? 
Si  cadet  in  vites  elfusa  saburra  novellas, 

Si  teneras  fruges  aut  insita  germina  tinget, 

Omnia  marcescent  subito  quasi  fulgure  tacta. 

Si  canis  hanc  faecem  sitienti  glutiet  ore, 

330  Hunc  aget  insanum  rabies  exorta  repente. 

Ergo  huius  veneris  lutulentas  spernite,  sponsi, 
Illecebras,  nitidisque  uteris  inspergite  semen.  — 
Vos  etiam,  o lepidae  uxores,  quae  grata  virorum 
Basia  confusis  labiis  ulnisque  fovetis, 

335  Proh  pudor!  haud  natibus  nimium  crissantibus  almam 
Perturbate  operam:  crebris  subsultibus  omnis 
Mascula  vis  utero  vix  connivente  fatiscet, 

Quaque  subintrarat  refluet  disperditus  humor. 

Imo  et  foecuuda  si  forte  haerebit  in  alvo, 

340  Motibus  immodicis  excussum  semen  utrimque 
Invalidos  foetus  divulsis  partibus  edet, 

Nec  vestri  optando  gaudebunt  robore  nati. 

Namque  ut  naturae  penetralia  coeca  recludam 
Solertesque  oculos  subeat  genitalis  imago, 

345  Haec  legite  atque  uteri  genuinam  attendite  formam. 
Est  locus  in  spatiis  latitans  abdominis  imi 
Distinctus  modica  cavitate  pyrique  figura, 

Ductilis  hunc  membrana  rotundaeque  instar  alutae 
Efformat,  quam  vena  duplex,  arteria,  nervu9 
350  Sanguine  spiritibusque  rigant  e corpore  toto. 


LIBER  SECUNDUS. 


S9 


Hunc  uteri  fundum  vocitant,  hunc  linea  recta 
In  dextrum  laevumque  secat:  mas  creditur  alveo 
In  dextro  , in  laeva  coalescere  foemina  cella. 

Hac  via  per  ductum  oblongum,  quo  penis  amice 
355  Stringitur  et  calidum  semen  iaculatur  in  antrum, 
Collum  uteri  physici  dixere,  huic  intima  cervix 
A dnata  abstrusos  claudit  mira  arte  recessus, 

Dum  ruat  in  venerem  rigida  tentigine  fervens, 

Et  pulchram  meditans  valido  molimine  prolem 
360  Sponsus  aret  dulci  naturae  vomere  campum. 

Quippe  ad  masculeum  semen  se  proripit  hiscens 
Os  uteri,  suctuque  cavam  prolectat  in  alvum 
Spumantem  humorem  et  muliebri  semine  miscet. 
Sic  ergo  in  sese  cavitas  uterina  reducta 

365  Subsidit,  cogitque  arctis  amplexibus  albam 
Sementem,  humani  foecunda  exordia  nati. 

Qualia  ab  ingesto  persentit  gaudia  succo 
Ventriculus , quem  dira  fames  divellit  inanem, 
Talia  concipientem  uterum  solatia  replent. 

370  Unde  agiles  nimium  motantesque  inguina  coxae 
Delicias  omnes  elfusaque  semina  perdunt. 

Nec  mihi  displiceat,  quorundam  hic  vota  paTentum 
Rite  secundare  et  gratam  praescribere  normam, 
Qua  generare  mares  valeant,  nam  mascula  proles 
375  Stemmata  magnorumque  decus  sustentat  avorum. 
Nec  desunt,  qui  foemineam  sermone  maligno 
Dedecorent  sobolem:  pravo  quasi  devia  lapsu 
Frustrataque  opera  natura  invita  puellas 
Gignat  et  in  terras  elfundat  amabile  monstrum, 

366  Sed  stolidum  errorem  melior  sententia  vicit 

Et  blandam  merito  sexum  donavit  honore. 

Nos  tamen  interea  maribus  praecepta  serendis 
Scribamus,  dudum  ut  vigeant  ingentia  regum 
Nomina  patritiique  alta  de  gente  nepotes. 

385  Imprimis  vegetos  vivoque  calore  micantes 
Exultare  mares,  recta  ratione  periti 
Agnovere  sophi.  Suadent  hoc  firma  virorum 
Robora  masculeoque  acres  sub  pectore'  vires, 
Impavidique  animi  vigor  et  civilibus  aptum 
390  Ingenium  et  longo  mens  indefessa  labore. 

Ergo  ut  masculeam  certo  conamiue  prolem 
Coniugia  instaurent , calido  sibi  sanguine  venas 
Impleri  apposita  victus  ratione  laborent. 

Ecquis  enim  in  vasis  semen  genitale  subactum 
395  Sanguineo  ex  humore  neget,  quum  plurimus  album 
Spiritus  iuducat  spuma  candente  colorem? 

Unde  dapes  calido  humentique  per  intima  succo 
Confertas  iuvet  ingerere,  ex  his  viscera  ut  almos 
Continuo  eliciant  ad  mascula  semina  rores. 

400  Quin  etiam  aereis  turgere  alimenta  necesse  est 
Spiritibus,  dulcique  uteros  gaudere  vapore, 

Si  tibi  mens  stabiles  maribus  firmare  Penates. 

Hic  tales  numerare  cibos  me  recta  docendi 
Lex  adigat,  nisi  foecundis  hos  prodiga  passim 
405  Natura  uberibus  dextraque  elfundat  aperta. 

Sufficiat  geniale  ad  opus  celebrare  Lyaei 
Munera  laetitiamque  Dei:  nam  vitis  amicos 
Masculeam  ad  prolem  praebet  iucunda  liquores, 
Praecipue  quae  nectareis  Burgunda  racemis 
410  LuxuTiat,  vel  quae  Campana  exaltat  in  ora, 

Aisiosque  hilarat  pretioso  palmite  colles. 

Vos  ideo,  o lepidae  uxores,  queis  mascula  cordi 
Progenies,  modici  rutilantia  pocula  Bacchi 
Ne  pudeat  miscere  cibis  , laetisque  maritis 
415  Concordi  optatam  ad  sobolem  vos  iungere  victo. 
Quin  et  temperiem  vobis  natura  tepeutem 
Indidit  humentesque  uteros,  quos  fervor  Iacchi 
Exacuat  maribusque  aptam  contemperet  alvum. 

Nec  tamen  immodico  vos  indulgere  iuvabit 
420  Lenaeo,  nimiis  vini  stagnantia  rivis 

Viscera  nativum  minuunt  vesana  calorem, 

Nec  dare  sufficiunt  maribus  primordia  firmis. 
Nonne  mero  Liber  nimio  prolutus  amicam 
Dum  strinxit  Venerem  temulentaque  basia  fixit, 

425  Obscoenam  genuit  crudo  de  semine  natam 
Nodosis  pedibus  pallentique  ore  Podagram? 

Usque  adeo  moderata  regat  prudentia  potus. 

Nec  tantum  patrem  Bromium,  sed  et  oscula  matris 
Idaliae  modico  ore  petant,  quos  masculus  haeres 
430  Tangit  et  ingenui  cognomen  nobile  nati. 

Nimirum  amplexus  crebri  nativa  caloris 
Munia  corrumpunt,  aqueoque  serosa  liquore 
Semina  foemineae  reddunt  accommoda  proli. 

Ergo  ubi  rara  venus  subigendis  tempora  succis 
435  Aequa  dedit,  licuitque  penum  cumulare  calentem 
Prolifici  humoris,  mox  sidera  mascula  laeti 
Vir  mulierque  notent,  calidis  coeantque  sub  astris 
Qualia  sunt  Aries , Gemini , fulvique  Leonis 
Sidus  et  aethereae  rutilantia  lumina  Librae, 

440  Chironisque  micans  fulgor , radiantis  et  Urnae. 

Errantes  etiam  stellas  coelestis  alumni 
Uranies  aptas  maribus  novere  creandis, 

Saturnum,  calidumque  lovem  Martemque  ferocem, 
Teque  o iucundae  lucis  dator  auree  Phoebe, 

445  Quo  cuncta  expanso  spirant  viventia  mundo. 

Unde  ubi  masculeo  in  signo  fulgebit  Eous 
Iuppiter  aut  rutilo  foecundus  lumine  Titan, 
Exercete  operam  dulcem  Cypriumque  laborem. 
Matutina  solent  etiam  producere  gratos 
450  Basia  laeta  mares,  longa  nam  cocta  quiete 
Semina  robustis  ponunt  fundamina  natis. 

IVec  satis  est,  utero  calido  excepisse  feracem 
Sementem,  est  aliud  soboles  quo  mascula  surgat. 
Seminei  simul  ut  rores  ab  utroque  parente 
455  Decidui  in  blandos  uteri  subiere  recessus, 

Protinus  in  dextrum  latus  iuclinata  recumbat 
Alma  uxor:  dextro  sed  enim  concepta  sub  alveo 
* Semina  masculeam  formabunt  fervida  prolem. 

Quis  nescit  laevis  dextras  praecellere  partes, 

460  Confertoque  vigens  corpus  refovere  calore? 

Unde  mares  perhibent  dextris  de  partibus  ortos. 
Imo  et  naturam  quos  arte  iuvare  parentem 
Cura  tenet,  stricto  laevum  coustringere  nodo 
Testiculum  satagunt,  dextro  ut  de  flumine  totum 
465  Semen  eat,  nec  firmo  operi  fons  laevus  inundet. 
Sic  ubi  robustos  operosa  ad  aratra  iuvencos 
Atque  aptanda  iugo  colla  optavere  bubulci, 
Florentes  annis  tauros , laevisque  revinctos 
Testibus,  in  pulchras  incendunt  rite  iuvencae. 

470  Tanta  mares  passim  gignendi  cura  fatigat  ! 

Quid  pronum  hic  laudare  viri,  uxorisque  supinum 
Concubitum  iuvet?  horrendas  quid  pandere  causas 
Informis  molae?  quid  monstra?  quid  Hermaphroditos? 
Omnia  iam  vulgata,  sed  et  mihi  casta  Camoena 
475  Ora  verecundo  monstrans  suffusa  pudore 

Obstrepit  et  leviter  vulsas  admurmurat  aures: 
Lascivum  calamum  siste  , inquit,  honestaque  verba 
Ingenuam  condant  castis  sermonibus  artem. 
Fescennina  pudent  Musas,  et  coelibe  vate 
460  Digna  parum  Paphiis  sunt  admiscenda  choreis, 
Obsequor  et  Cypriae  reticens  mysteria  taedae 
Iam  coalescentes  accingar  dicere  foetus. 

Ergo  ubi  conceptus  certissima  signa  recentis 
Elucent,  ut,  qui  dulcis  genitalia  tentat 
Horror,  et  admissum  semen  testata  voluptas, 

Osque  uteri  penitus  clausum,  mensesque  retenti, 
SHincque  redundanti  turgentes  sanguine  mammae, 
Protinus  ut  pulchri  concrescant  membra  puelli 
Curam  adhibete  nurus.  Praegnantum  incuria  germen 
Corrumpit  plerumque  obtortaque  corpora  reddit. 

Sed  quia  se  nostrae  coepit  iam  prodere  menti 
10  Natura,  et  lepidos  placuit  penetrare  recessus, 
Dicamus,  qui  foeta  uxor  se  tempore  primo 
Conceptus  geret,  ut  pulchra  incrementa  capessant, 
Qui  bene  commixto  coalescunt  semine  foetus. 

V os  modo  , Pierides , castissima  numina  Musae, 

15  Parcite,  si  Veneris  repetitum  pagina  nomen 

Crebra  sonet  vestrasque  iterum  perducat  ad  aures. 
Amplius  huic  nullam  laudem  dabo,  pestis  acerba 
Praegnantum  Venus  est,  pulchrumque  opus  improba 
foedat. 

Namque  Cupidineo  mulier  si  pruriet  oestro, 


LIBER  TERTIUS. 


45 


20  Conceptumque  novo  turbabit  «emine  semen, 

Forte  superfoetans,  conniventisque  recluso 
Ore  uteri,  male  concretam  superingeret  offam. 

Aut  motis  coitu  nimio,  haud  impune,  pudendis 
Vix  coeptum  crudo  foetum  deponet  abortu. 

25  Ceu  quum  vere  novo  cerasuntis  fertilis  arbos 
Parturiit  flores  , rubri  primordia  fructus, 

Pulchraque  virgineis  promisit  fercula  mensis: 

Huius  si  teneros  agrestis  dextera  ramos 
Concutiet  motu  nocuo,  spem  diruet  omnem 
30  Aestivae  Pomonae  et  primula  munera  perdet. 
Concubitus  igitur  crebros , quos  foeta  frequentat, 
Quis  non  damnabit?  quum  nec  lasciva  capella 
Obscoenaeque  lupae  subeant  hircosque  luposque, 
Dum  gravidos  gestant  accepto  semine  ventres? 

35  Sed  locus  hic,  coeptique  operis  subiecta  requirat 
Materies,  ut  praegnanti  quis  victus  alendae 
Sit  melior,  pulchraeque  canam  praecepta  diaetae : 
At  quoniam  docti  haec  passim  scripsere  medentes, 
Nunc  mihi  praecipuum  labor  est  attingere  puuctum. 
40  Ut  primum  humana  commixtum  ebullit  in  alvo, 
Aeternoque  animo  fundat  pulchra  atria  semen, 

Tu  satage , o praegnans,  ne  tristibus  anxia  curis 
Atra  melancholicae  offundas  phantasmata  menti, 

Nec  turpes  oculis  facies  aut  sordida  monstra 
45  Obiicias,  simulacra  tibi  obversentur  ubique 
Formosa  et  laetos  semper  recreantia  visus. 

Namque  ubi  fervet  opus  naturae,  spiritus  alto 
De  cerebro  affusus  calida  se  miscet  in  alvo 
Prolifico  humori,  partesque  hunc  versat  in  omnes, 

50  Quasque  gerit  species  invicto  robore  cudit, 

Unde  novam  sequitur  subiecta  potentia  legem, 
Formatrixque  typo  nonnunquam  cedit  iniquo. 

Sic  ubi  triticea  in  mactra  diluta  tepenti 
Flumine  ferinentoque  acri  praegnantia  turgent 
55  Farra,  tumetque  calens  ferventis  massa  farinae, 

Si  manus  adveniat  pistoris,  crustula  fingit 
Omnimoda  et  libi  genus  omne  omuisque  figurae, 

Sic  quoque  semineam  versant  phantasmata  molem. 
Nec  solum  haec  sero  sunt  observata  sub  aevo, 

60  Aut  veteres  latuere  sophos,  nam  quis  tua  nescit 
Semiferis  horrenda  toris  natalia  Chiron? 

Oceani  proles  pulcherrima  Phillyra  quondam 
Saturni  pectus  rapido  inflammarat  amore, 

Utque  senex  tantae  impatiens  incendia  flammae 
65  Ferre  diu  haud  poterat,  tenerae  insidiatur  amantis 
More  Dei,  et  lepidae  molitur  stupra  puellae. 

Forte  in  natali  ludebat  littore  Nympha 
Nereidum  comitata  choro,  quum  falcifer  ardens 
Hanc  rapit  et  nemorum  latebrosa  in  devia  ducit. 

70  0 quantos  gemitus!  quanta  o suspiria  fundit 
Phillyra  , dum  raptum  sibi  virginitatis  honorem 
Sentit  et  hirsuti  foetentia  basia  Divi! 

Hanc  mater  Cybele  coelo  exaudivit  ab  alto, 
Lascivumque  olidi  scelus  indignata  mariti 
75  In  medium  irrumpit,  violataque  foedera  lecti 
Ulta  voluptates  et  adultera  gaudia  turbat. 

Hanc  adventantem  ut  vidit  Saturnus,  equina 
Ocyus  indutus  specie  se  subripit  irae 
Zelotypae  uxoris,  sylvaque  reconditur  atra, 

80  Dum  gemit  arborea  deserta  puella  sub  umbra 
Virgineum  florem  excussum  labemque  pudoris. 

Nec  tamen  interea  senis  insinuata  salacis 
Semina  pulchrum  uterum  formosa  prole  bearunt, 
Sed  postquam  noni  accedunt  fastidia  mensis, 

85  Maturumque  uterus  gestit  deponere  foetum: 
(Horresco  referens)  cauda  se  prodit  equina 
Semiferus  dorsoque  et  cruribus  hispidus  infans. 
Quis  memorare  queat,  quos  pulchra  puerpera  fletus 
Fudit,  inhumani  partus  opprobria  lugens? 

90  Vos,  o coerulei  mitissima  numina  ponti, 

Nereides  querulae  miseratae  damna  sororis, 

Dicite,  quae  vestros  lacrymarum  copia  fluctus 
Turbavit?  quo  planctu  imae  gemuere  cavernae? 
Mene  (ait)  immeritam  stupro  violavit  iniquo 
95  Antiquus  Divum  pater,  ut  mea  viscera  fundant 
Prodigia  obscoenae  prolis  monstrumque  pudendum ! 
Quin  potius,  Lucina,  tuo  "exanimata  furore 
Occubui , et  dirus  properavit  funera  partus ! 

Non  adeo  invisum  Superis  caput  astra  malignis 
100  Obruerent  radiis  , peioraque  fata  pararent. 

Dixit  et  immodicis  animique  et  corporis  aegrae 
Torminibus  inediis  languens  vox  faucibus  haesit. 
Et  gelidis  maduere  udi  sudoribus  artus. 

Hanc  ubi  deficientem  animo  pia  turba  sororum 
105  Cernit,  opem  medicam  subito  parat,  atque  liquore 
Cardiaco  actutum  dilutam  porrigit  ambram, 

Quam  pater  Oceanus  divino  promit  ab  alveo, 

Ut  fugientem  animam  recreato  in  pectore  sistat. 
Utque  novas  sensit  vires  lucemque  reductam 

110  Nympha  gemens,  coepit  moestas  iterare  querelas, 
Tartareasque  domos  Stygiamque  optare  paludem: 
Dum  levis  obrepit  somnus,  qui  fessa  benigna 
Membra  levat  requie,  et  cerebro  phantasmata  laeta 
Obtendens  varia  demulcet  imagine  mentem. 

115  Tunc  se  sopitae  Nymphae  dedit  altera  Nympha 
Conspicuam,  variis  rerum  celeberrima  formis 
Phantasia,  instabilis  vultu,  nunc  mole  pusilla, 
Nunc  ingens,  nunc  splendenti  candore  corusca, 
Nunc  atris  obscura  genis,  exinde  colore 
120  Diverso  exultans  diversisque  inde  figuris. 

Hanc  rerum  innumerae  species,  hanc  ordine  nullo 
Circumstant  simulacra  modis  volitantia  liiiris. 

Sed  lepido  tandem  ore  nitens , hac  voce  iacentem 
Aggreditur,  somuique  leves  intercipit  usus : 

125  Parce  genas  lacerare,  tui  causa  ipsa  doloris 
Phillyra,  quae  crebra  Saturnum  mente  revolvens 
Acris  equi  forma  indutum  hinnituque  ferocem, 

Hoc  corrupisti  foedo  phantasmate  prolem. 

Namque  ego,  quae  species  humanis  mentibus  omnes 
130  Offero,  et  internum  moveo  per  singula  sensum, 

Te  quoties  vidi  recolentem  hirsuta  ferini 
Membra  Dei,  quum  te  stupratam  liquit  opaco 
In  nemore,  uxorisque  procacia  iurgia  fugit. 

Haec  fera  quadrupedis  species , haec  turpis  imago 
135  Usque  tuo  obversans  animo  calidisque  recepta 

Spiritibus,  pulchrumque  uteri  bacchata  per  antrum, 
Humano  dorsum  capiti  coniunxit  equinum. 

At  tibi  praegnanti  si  mens  non  laeva  fuisset, 

Nec  me  tam  foedam  toties  tibi  pingere  formam 

140  Iussisses , tua  divino  de  semine  proles 
Incorrupta  foret  nec  turpi  mixta  figura. 

Ut  tamen  aegroto  quaedam  solatia  cordi 
Ferre  queam,  tristemque  animi  sedare  dolorem, 
Accipe  Phillyridem  quae  sors  manet  optima  natum. 
145  (Credere  nec  mihi  te  pigeat,  nam  conscia  fati 
Saepe  fui , nec  semper  inania  somnia  fingo.) 

Ille  tuo  exiliens  utero  qui  pTodiit  infaus, 

Quum  pueri  et  iuvenis  crudos  superaverit  annos, 
Maturumque  virum  prudens  effecerit  aetas, 

150  Nil  sapiet  vulgare,  animo  super  aethera  rectus 
Omnia  pervadet  magni  penetralia  mundi: 

Abdita  non  illum  naturae  arcana  latebunt, 
Herbarum  vires  rapidique  volumina  coeli 
Callebit,  nec  mentis  opus  studiumque  sagacis 
155  Ingenii  imminuent  villosi  tergora  dorsi. 

Ipsa  quoque  aeterno  Nerei  de  semine  creta 
Pulchra  Thetis  natum  ipsa  tuo  concedet  alendum 
Chironi,  sobolique  tuae  submittet  Achillem.  — 
Haec  fata,  in  tenues  evanuit  ocyus  auras 
180  Phantasia,  et  vigilem  fugiunt  phantasmata  Nympham. 
Hoc  somno  erectas  vires  et  gaudia  sentit 
Phillyra,  vesanasque  levant  insomnia  curas: 

Quae  dum  mente  agitat  versatque  examine  crebro, 
Reddita  lux  oculi9  tandem  et  solatia  cordi. 

165  Sed  quoniam  tam  saeva  tulit  sibi  taedia  foedi 
Obiecti  species,  posthac  nec  graudia  cete, 

Nec  turpes  magno  nantes  in  gurgite  phocas, 
Caeruleos  nec  delphiuas,  nec  te  quoque  Proteu, 
Cernere  dignata  est,  nec  vos  Tritonia  proles: 

170  Assiduis  sed  Nereidum  permixta  choreis 
IV il  nisi  formosos  respexit  provida  vultus. 

Vos  ergo,  o gravidae ! si  men9  est  edere  natos 
Corporis  egregii,  solertem  impendite  curam, 

Ut  semper  subeant  oculos  pulchra  omnia  vestros. 
175  Si  puer  in  votis  lepidus,  formosus  Apollo 
Formosa  vestros  delectet  imagine  visus, 

Aut  qui  infelicem  Corydona  urebat  Alexis. 

Si  magi9  arridet  praestanti  foemina  forma, 
Conspicite  aut  Venerem,  qualem  Titianus  amoena 
180  Depinxit  tabula,  aut  Danaen  pulchro  ore  nitentem,, 
Dum  pluvio  hanc  implet  genialis  Iuppiter  auro. 

Si  tamen  et  nostri  decus  haud  ignobile  secli 
Suspicere  est  animus,  pulchrae  observetnr  imago 
Phyllidis,  in  nostros  qualis  fuit  obvia  sensus, 

185  Dum  nos  vesano  quondam  torrebat  amore. 

O quam  conspicua  fulgebat  mira  iu venta! 

Quae  roseo  ore  magis?  nivea  quae  fronte  puella 
Candidior?  quae  grata  magis  se  corpore  toto 
Exhibuit  moles?  et  amandos  fusa  per  artus 
190  Blanda  Charis  spiransque  omnis  per  membra  Cupido? 
Verum  o humanae  nimia  inconstantia  sortis ! 
Floridus  hic  periisse  decor  iam  coepit , et  aevi 
Couditio  infelix  lapsos  desiderat  annos: 

Iam  rugae  subeunt,  iam  dens  obscurus  hiulco 
195  Ore  patet  raroque  albescens  area  crine. 

Atque  adeo  nostras  quae  quondam  flamma  medullas 
Pascebat,  nunc  extiiicto  fervore  quiescit. 

Nunc  saevos  Phyllis  mutata  trucidat  Amores, 

Et  quae  pulchra  malum  dederat,  dat  foeda  medelam. 

200  Hanc  ideo  ut  diversam  hodie  se  monstrat  ab  illa 
Quae  fuit,  effugite,  o foetae,  ne  turpis  inurat 
Effigies  turpem  concepto  in  semine  formam.' 

Nec  me  hic  praetereat  Charicleae  candidus  ortus, 
Et  nivea  Aethiopi  facies  contraria  matri. 

205  Nam  dum  admissum  utero  semen  Persina  fovebat, 
Andromedes  tabulam  candenti  fronte  decoram 
Acrius  inspectans  simulacra  albentia  traxit, 

Unde  a materna  nigredine  degener  orta 
Filia,  quot  casus  terra  iactata  marique, 

210  Quot  subiit  saevae  repetita  pericula  mortis! 

Donec  nudorum  antistes  tunc  forte  sophorum, 
Sisimithres,  miserae  reclusit  fata  puellae, 

Atque  albi  causam  vultus  detexit  Hydaspi. 

Sed  quoniam,  o calidae  Meroes  venerande  sacerdos ! 
215  Quae  simulacra  refers  patrium  mutasse  colorem 
Virginis,  haud  aperis,  quo  robore  praedita  tanto 
Suffecere  operi,  liceat  mihi  mente  sagaci 
Quaerere , quo  natura  modo  haec  miracula  praestet. 
Nec  mihi  sufficiant  Stagiritae  dogmata,  vana 
220  Decantata  schola  maiorisque  indiga  lucis. 

Ast  hortis , Epicure , tuis  , unde  abdita  rerum 
Principia  educam,  fas  sit  succedere,  nostro 
Gassendo  monstrantb  viam,  quo  doctior  alter 
Nec  melior  quisquam,  naturae  arcana  latentis 
225  Eruere  et  coecas  potis  est  reserare  latebras. 

In  primis  magno  in  mundo  aspectabile  quidquid 
Oppositosque  ferit  sensus,  corpuscula  quaedam, 
Subtiles  tanquam  exuvias  hinc  inde  fluore 
Continuo  circumfusas  dispergit  in  auras, 

230  Atque  haec  cunctarum  rerum  simulacra  vocantur, 
Quae  simul  impigris  pennis  motuque  volucri 
Praedita  vel  minimos  gaudent  penetrare  meatus, 
Implicitisque  atomis  sensoria  quaeque  pererrant. 
Neve  hic  , assiduis  credas  cffluxibus  ipsam 
235  Corporei  obiecti  molem  debere  minorem 

Agnosci  demum , maguaque  ex  parte  fluentem. 
Namque  hae  pertenues  cum  deripiuntur  abunde 
Bracteolae,  subeunt  aliae  leviterque  subintrant, 
Unde  novo  accessu  cita  compensatio  fiat. 

240  Imo  has  concisas  adeo  exilesque  putabis 
Effigies  rerum,  ut  quae  defluxere  per  annos 
Centenos  , simul  aggestae  vix  lumina  tangant, 
Nec  possint  vel  araneoli  contexere  stamen. 

Nec  magis  ipsarum  motum  inficiere  volucrem, 

215  Namque  leves  solis  radios  fluxumque  perennem 
Lucis  et  aetherei  praevertunt  sidera  mundi, 
Usque  adeo  rapidis  alis  simulacra  feruntur! 

Ipsa  quidem  e rebus  quae  sunt  derepta  venustis, 
Leniter  afficiant  oculos  sensumque  titillant, 

250  Quippe  suo  laevore  placent,  globulisque  rotunde 
Contextis  pupillam  aditu  solantur  amico, 
Irrepuntque  poris  quibus  intertexta  patescit. 

Mox  animae  ipsius  substantia  convenienti 
Idolo  exultans,  calidi  penetralia  cordis 
255  Laetitia  suavi  distendit,  et  ipsa  refundens 
Jucundae  simulacra  rei  per  mollia  spargit 
Viscera,  maternaque  agitat  glomerata  sub  alvo: 
Queis  dum  formatrix  concepto  in  semine  fervens 
Afficitur  natura,  nova  mox  concita  norma 

260  Pulchrum  texit  opus,  pulchracque  ad  imaginis  instar. 
At  si  de  turpi  erumpent  idola  figura, 

Asperitate  fera  fodient  oculosque  animumque, 

Et  quasi  spicululis  infesto  stamine  iunctis, 

Invadent  tristes  sensus  mentemque  lacessent. 

265  Unde  atrox  odium  mox  s urget  et  anxius  horror. 
Quo  contracta  gement  praecordia,  foedaque  trudent 
In  latebras  uteri  foedae  simulacra  figurae. 

Tuuc  ideo  tenerae  prolis  qui  membra  Prometheus 
Finget,  ad  obscoenam  speciem  sua  diriget  orsa, 

270  Infamique  typo  turpis  signabitur  infans. 

Nec  stupeas  inclusum  utero,  matre  ocyus  ipsa, 
Mutari  facilem  varia  ad  signacula  foetum. 

Nimirum  ut  mollis,  qui  pendet  ab  arbore,  fructus 
Grandinibus  diris  et  saevi  flatibus  Euri 
275  Obsistit  levius,  gravioraque  damna  capessit, 

Quam  qui  lignoso  durescit  robore  caudex: 

Sic  uteri  appendix  foetus  liquentia  membra 
Sortitur,  minimis  etiam  magis  obvia  noxis. 

Ergo  per  integrum  gestandi  tempus  imago 
280  Mente  vigens  animae  formantis  dirigit  almam 
Saepe  operam  , lepidaeque  evadit  regula  formae. 
Viscera  prima  quidem  et  totius  stamina  molis 
Corporeae  natura  insternit  tempore  primo. 

Dein  reliquos  artus  affuso  sanguine  fingit, 

285  Carneaque  adiunctis  infercit  membra  lacertis, 
Extenditque  cutem  frontemque  exornat  et  ora. 
Unde  nihil  volvas  animo , nil  lumine  fixo 
Inspectes , quod  forte  notis  deturpet  iniquis 
Pulchrum  opus,  et  recto  uaturam  e tramite  flectat. 

290  Nec  satis  est  animum  lepidis  mulcere  figuris, 
Corporis  immodicos  motus  , crebrasqu-e  choreas 
Vitet  foeta  uxor,  praesertim  tempore  primo 
Conceptus,  nec  non  ubi  maturescere  foetum 
Postremi  ostendunt  menses,  partumque  minantur. 
295  Quippe  ligaminibus  teneris  per  tempus  utrumque 
Conniventi  utero  foetus  suspensus  adhaeret, 

Unde  abigat  crudum,  torto  vel  corpore  turpem 
Saeva  parens,  rapidis  si  vibret  saltibus  artus, 
Concutiatque  levi  membra  exilientia  planta. 

300  Utque  seni  Coo  violento  exercita  saltu 
Psaltria  concretae  geniturae  exordia  prima 
Prodidit,  et  coeptae  corrupit  stamina  prolis: 

Sic  etiam  octavo  quae  Bacchanalia  saltat 
Mense  nurus,  grandis  disrumpit  vincula  foetU9 
805  Praepropere , et  fuso  exundantis  sanguinis  amne. 
Difficili  partu,  poenas  pro  crimine,  pendit. 

Ergo  quis  insanis  celebrantes  orgia  ludis 
Praegnantes  ferat  ? et  strepera  invitante  palaestra 
Alterno  implicitas  per  mutua  brachia  nexu? 

310  Quum  tamen  hic  solitis  vos  interdico  choreis, 

O gravidae ! haud  me  ideo  nimiam  laudare  quietem 
Credatis,  nec  vos  teneat  contrarius  error. 

In  cunctis  servare  modum  ratio  optima  suadet. 

Nec  foetam  lento  iuvet  indulgere  veterno, 

315  Ducere  vel  residem  malesana  per  otia  vitam. 
Desidia  humorum  densam  cumulante  saburram 
Nativus  calor  obruitur , ne  se  enthea  virtus 
Formatrix  recto  foetus  lineamine  possit 
Exerere,  et  pulchras  membrorum  effingere  formas 

320  Sed  gravidas  modicus  recreat  labor,  atque  latentis 
Dum  sensim  reserat  spiracula  coeca  caloris, 
Expurgat  crassa  oppressas  fuligine  partes : 

Unde  infans  uteri  tenebroso  carcere  clausus 
Transpiret  melius , vegeto  et  se  robore  firmet, 

325  Quo  novus  immensum  civis  prorumpat  in  orbem. 
Quae  tamen  hic  exercitia,  aut  quod  nostra  laboris 
Ars  genus  edoceat  praegnantem?  an  vecta  patenti 
Curriculo  aut  placidis  laeta  ad  viridaria  bigis 
Leni  corda  levet  motu,  atque  exerceat  artus? 

330  Praecipue  umbrosis  ulmorum  ubi  semita  frondet 
Ordinibus , virides  qua  lambit  Sequana  ripas, 
Parisiumque  solum  vitreis  interfluit  undis? 

O quanta  exultans  percellunt  gaudia  pectus, 

Dum  sese  innumeris  volitantes  axibus  addunt 
335  In  spatia,  et  crebris  remeant  loca  consita  gyris 
Intonsi  iuvenes  pulchraque  aetate  puellae  ! 

Hic  curru  aurato  rapidisque  invectus  ephebus 
Gaudet  equis,  flavo  per  eburnea  colla  capillo 
Conspicuus,  chlamydem  clavis  auroque  micantem 
340  Ventilat  et  varias  radianti  vertice  plumas, 

Eximius  rutilo  quas  pileus  explicat  orbe. 

Parte  alia , fronte  albenti  lepidisque  comarum 
Cincinnis , tremulis  oculis , strictisque  mamillis 
Praeterit  innupta  virgo  spectanda  iu venta, 

315  Hinc  atque  inde  patens.  Hanc  pronus  amator  adorat, 
Dia  salutantem  blandis  resalutat  ocellis, 

Et  gratum  nutu  grato  solatur  amantem. 

Haec  sane  iucunda  hilarent  spectacula  nostram 
Praegnantem,  dulcique  agitent  praecordia  sensu. 

350  Ast  ubi  finitis  excursibus  appetit  omnis 

Rheda  domum,  fervetque  rotis  creberrimus  axis, 
Tunc  rapido  in  patulam  celer  irruit  impete  portam 
Auriga,  hic  laxis  alium  premit  acer  habenis, 

Alter  et  effuso  certat  praevertere  cursu. 

355  Hinc  fragor,  hinc  volucram  radiis  persaepe  rotarum 
Effractis  aperit  resupino  crure  puella 
Quas  sinus  abscondit  casto  velamine  partes. 
Quodque  eheu  vidisse  piget!  deiecta  cruento 
Nonnunquam  casu  mollis  virguncula  laesam 
360  Ingemit  aut  frontem,  aut  oculos  malasque  rubentes. 
Haec  ideo  vitet  cursus  certamina  praegnans, 

Et  tardo  cedens  gressu  portam  ultima  claudat. 
Namque  et  collisae  quamvis  innoxia  rhedae 
Sors  faveat,  tamen  et  gravidam  metus  ipse  cadendi 
365  Conturbans  diro  forsan  vexabit  aborsu. 

Quippe  coit  gelida  pressus  formidine  sanguis 
Confertim  , cordisque  cavos  uterique  recessus 
Obruit  affluxu  subito , iugulatque  calorem. 

Unde  ego  maluerim,  crebro  resonantia  curru 
370  Vitari  spatia,  ut  cultos  secedat  in  hortos, 

Et  pedibus  spatiata  suis  per  amoena  vireta 
Hauriat  optandas  Zephyris  mulcentibus  auras, 

Quae  facere  eximia  cupiet  se  prole  parentem. 
Quum  vero  hiberni  penetralia  frigora  soles 
375  Inducent,  tristi  glacie  canisque  pruinis, 

Arboribusque  comas  vellent  et  gramina  campis. 

Quo  tandem  te,  foeta,  geres  ? An  clausa  tepenti 
Sub  thalamo  Boream  falles  brumamque  vigentem, 
Nec  te  usquam  gelidi  premet  inclementia  coeli  ? 

380  Atria  operta  quidem  ventisque  impervia  multum 
Tecta  probem,  quibus  immites  traducere  meuses. 
Et  validum  possis  felix  educere  foetum, 

Sed  quoniam  modico  nomum  quam  Aquilone  serena 
Ridet  hyems,  nitidas  que  brevis  sol  exhibet  horas, 
385  Has  laeta  impendas  civiliter  in  visendis 

Matronis  nuribusque,  tibi  quas  proxima  i ungunt 
Compita  corifinique  placens  vicinia  tectu. 

Hic  dulces  miscere  iocos , hic  seria  ludis 
Diluere  et  tumidi  liceat  fastidia  ventris. 

3S0  Quodque  piae  dudum  tibi  praecepisse  fidelis 
Debueram,  inprimis  summum  venerare  Parentem, 
Qui  te  foecundo  vivum  de  semine  foetum 
Concepisse  dedit  partusque  ad  tempora  servat. 
Huius  adi  sacra  templa  frequens,  semperque  colendas 
395  Muneribus  cumula  sanctis  et  honoribus  aras, 

Ut  demum  fausto  proles  tua  numine  fusa 
Transigat  innocuum  laudandis  moribus  aevum, 

Et  mentem  patrio  coelestem  reddat  Olympo. 

Atque  has  a primo  conceptus  momine  leges 
400  Observes,  donec  valido  conamine  foetus 
Erumpens  utero  materna  repagula  pulset. 

Imo  et  maturi  quum  iamiam  tempora  partus 
Instabunt , lucisque  puer  maioris  egenus 
Gestiet  aethereas  tandem  se  prodere  in  auras, 

405  Tunc  quoque  provideas , ne  proruat  impete  pravo, 
Difficilique  ortu  corpus  distorqueat  infans. 

Cerea,  si  nescis , hoc  tempore  membra  miselli 
In  quamcunque  (nefas !)  formam  ducuntur  inepte, 
Et  saepe  illepidam  sortitur  Agrippa  figuram. 

410  Atque  ideo  extentis  pedibus  si  prodeat,  aut  si 
Hanc  illarave  manum  muliebria  ad  ostia  tendat, 
Vel  clune  obverso  natales  tentet  acerbos, 

Mox  fida  obstetrix  habilis  molimine  dextrae 
Corrigat  errantem  motum,  in  meliusque  reducat, 
415  Dum  capite  educto  primum  reliquoque  sequente 
Corpore  se  facili  promat  conamine  natus. 

Unicus  hic  etenim  cunctis  nascentibus  aptus 

Est  modus,  ut  primo  in  coelum  se  vertice  prodant. 

Nec  satis  est,  egressu  agili  emersisse  venustum 
420  Infantem , ni  legitimi  nova  pignora  lecti, 
Appositisve  tener  cunis  foveatur  alumnus. 
Praecipue  caveas,  ne  duro  fascia  gyro 
Mollia  membra  premat,  'neve  ipso  a limine  vitae 
Inducat  tortam  nutrix  improvida  formam. 

425  Nonne  incomposito  quae  saepe  volumine  cingunt 
Vincula  stricta  latus  pueri  costasquc  tenellas. 
Gibbosum  faciunt  deformi  tubere  dorsum, 

Elatasque  humeris  alas  surgentibus  addunt? 

Quin  etiam  multi  vexant  puerilia  morbi 
430  Corpora,  queis  lenem  properes  adhibere  medelam, 
Si  cupis  innatum  prolis  servare  decorem. 

Inprimis  quae  materni  exanthemata  gignit 
Sanguinis  illuvies,  papulasque  inhonesta  minantes 
Ulcera,  sollerti  Paean  medicabitur  arte. 

435  Ridentes  ne  forte  oculos  nasumque  genasque 
Laevoremque  cutis  corrumpat  foeda  cicatrix. 

Heu!  quot  virgineos  immani  strage  lepores 
Perdidit  haec  immunda  lues ! quot  lilia  fronti 
Chloridis  eripuit , tenerosque  occidit  amores ! 

440  Ipsa  Deae  quondam  similis  Galataea,  priusquam 
_ Sordida  sensisset  tetrae  contagia  labis, 

IVunc  tanti  morbi  feritate  cavata  genarum 
Marmora,  et  acre  malum  luget  stillantis  ocelli. 

Ipse  quoque,  innumerae  quem  deperiere  puellae, 

445  Deliciaeque  sui  sexus,  formosus  Amyntas, 

Postquam  dira  luis  foedarunt  stigmata  vultum, 

A cuncta  passim  iam  fastiditur  amante. 

Quum  tamen  haec  ad  Paeonios  pia  cura  nepotes 
Spectet,  et  exilis  superet  molimina  vatis, 

450  Haud  ego  sustineam  tanto  succurrere  morbo. 
Praeterea  nostrae  quis  coepta  audacia  Musae 
Ferre  queat , si  quae  docto  modulhmine,  magne 
Sammarthane,  tua  legimus  cantata  Camoena, 

Haec  eadem  illepido  vanus  clangore  recantem? 

455  Vos  potius  tenerae  aetatis  pernoscere  pestes 

Quos  iuvat,  et  pulchro  labem  hanc  avertere  ab  ore, 
Vos  Sammarthani  divina  poemata  crebra 
Pertractate  manu,  doctasque  evolvite  chartas. 

Hic  totas  Heliconis  aquas,  hic  flumina  Pindi 
460  Tota  hausit,  nullam  non  novit  Apollinis  artem. 
Interea  nostrae  sUccedant  otia  pennae, 

Et  quae  Pegaseo  in  coelum  subvecta  volatu 
Abiectam  despexit  humum,  nunc  praepete  lapsu 
Subsidens  placida  demum  requiescat  in  umbra. 

465  Fors  erit,  ut  quondam  redeuntem  pectora  Phoebum 
Admittant,  pulchraeque  canam  consortia  mentis 
Atque  incorruptos  formoso  in  corpore  mores. 

Ecquis  enim  crassa  errorum  caligine  coecum, 

Aut  foedum  vitiis  animum,  speciosa  cientem 

470  Membra  ferat?  vel  coelesti  de  culmine  fusam 
Misceat  obscoenae  telluris  sordibus  auram? 

Sed  tantae  rationis  opus , conamina  tanta 
Ferrea  vix  nostri  mereat  vesania  secli, 

Quippe  hodie  virtutis  amor  studiumque  pudoris 
475  Exulat,  apparetque  ullus  vix  cultor  honesti, 

Ex  quo  ad  perpetui  furialia  munera  Martis 
IVostra  peregrinos  adscivit  Gallia  mores. 

, Vos  adeo  (indigetes  Divi)  quos  Celticus  orbis 
Tangit  et  Hectoreae  desciscens  gloria  gentis, 
480  Vos  tristes  mutate  vices , regnique  fatiscens 
Sustentate  decus,  dulcemque  inducite  pacem : 
Ut  tandem  innocuas  recolamus  Palladis  artes, 
Inque  suum  redeat  pretium  Parnassia  laurus. 

Quae  tamen  ignavam  pertentat  barbara  mentem 
Segnities?  nostrasne  diu  obmutescere  Musas, 

Aut  patiar  lento  Phoebum  torpere  veterno? 
Hactenus  egregios  vultus  artusque  venustos 
5 Diximus.  Hic  superest  operis  pars  optima  nostri. 
Hic  hominis  coeleste  decus,  mentisque  canenda 
Nobilitas , pulchro  que  micans  in  corpore  virtus. 

Tu  Dea,  quam  summo  de  vertice  Iuppiter  almus 
Fudit,  et  illaesum  iussit  servare  pudorem, 

10  Ingenuasque  artes  colere  , et  probitatis  honestos 
Exercere  modos,  sanctosque  inducere  mores, 

Casta  Minerva,  fave!  Non  hic  Cytherea  profanas 
Miscebit  flammas  olidaeque  incendia  taedae, 
Sidereum  spirant  praecordia  pura  furorem. 

15  Ex  quo  e diluta  finxit  tellure  Prometheus 
Os  sublime  hominis,  coelestemque  indidit  ignem, 
Quo  mens  aethereis  splenderet  congener  astris, 
Saepius  insanae  Superos  tetigere  querelae. 

Divina  licet  effigie  aeternoque  decore 
20  Conspicuus  sua  stultus  homo  primordia  damnat, 

Incnsatque  Deos,  clirisque  innoxia  verbis 
Fata  onerat,  quod  materna  eiiciatur  ab  alvo 
Nudus  ad  humanae  miseranda  incommoda  sortis. 
Quid  me  (ait)  avulsam  Phoebeo  e sidere  flammam 

25  Accepisse  iuvat,  calidoque  in  corde  vigorem 
Aethereum  et  divae  lumen  spectabile  mentis, 

Si  cunctarum  orior  rerum  indigus?  inscius?  infans? 
In  duram  proiectus  humum  velamine  nullo 
Et  miserum  querulis  signans  vagitibus  ortum? 

30  Ipsa  etiam  obscoenum  prona  spectantia  fronte 
Bruta  solum  tamen  ingenito  sibi  robore  gaudent, 
Adnatisque  armis  laedentia  quaeque  repellunt. 
Quadrupedes  servant  densae  per  corpora  setae, 
Cornuaque,  et  duram  quae  roborat  ungula  calcem. 

35  Tutantur  pisces  squammae , aeriasque  volucres 
Remigium  alarum  et  mordacis  acumina  rostri. 

Nec  non  omnigenas  facili  passim  ubere  nutrit 
Terra  feras,  cum  me  interea  ceu  dira  noverca 
Perpetuo  cogat  victum  sudore  mereri. 

40  Imo  hic,  quo  reliquis  videor  praecellere , splendor 
Sidereae  mentis  crassa  caligine  primum 
Obruitur,  multosque  diu  coecutit  in  annos, 

Donec  me  tandem  rerum  experientia  segnis 
Instituat  vel  morosi  doctrina  magistri. 

45  Tunc  quoque  quot  subeunt  teneram  fastidia  mentem, 
Dum  veri  abstrusum  decus  aut  discrimen  honesti 
Quaerit,  et  ingenuas  extundere  nititur  artes, 

Dum  veneris  rapidos  satagit  compescere  motus, 
Immanisque  feros  irae  fraenare  furores  ? 

50  Usque  adeo  humauam  damnant  fata  impia  prolem  ? 


LIBER  QUARTUS.  63 

Scilicet  hae  stolido  erumpunt  de  pectore  voces, 

Has  vesanus  homo  effutit,  quum  numen  iniquum 
Mentitur , iustisque  intentat  crimina  Divis. 

Quis  tamen  ista  ferat  pravae  dicteria  linguae'? 

55  An  tu  delicias  orbis  terraeque  decorem 
Inficiari  audes  hominem,  qui  robore  mentis 
Aeternae  et  validae  rationis  viribus  omnis 
Naturae  tenet  imperium,  mundumque  gubernat? 
Laevia  membra  quidem  et  nullo  munimine  tecta 
60  Nascuntur  tenero  infanti,  sed  provida  mater, 

Quae  caro  totis  opibus  succurrat  alumno, 

Non  defit,  donec  firma  compagine  corpus 
Crescat,  et  innatum  prodat  mens  inclyta  lumen. 

At  simul  eximio  ratio  fulgore  coruscat, 

65  Subtilique  acie  rerum  discrimina  cernit, 

Cuncta  sibi  parere  iubet , sectatur  honesta, 

Turpia  declinat:  pallatia,  moenia,  leges 
Condit,  et  ipsa  suum  quem  conflavere  tyrannum 
Magna  elementa  colunt,  sublimiaque  ora  verentur. 

70  Saepe  (fatebor  enim)  premitur  mens  pondere  densi 
Corporis  arceturque  polo , sed  se  tamen  ima 
Tollet  humo,  si  quando  volet,  cognataque  tangens 
Sidera  se  patrio  generosam  reddet  Olympo. 

Ardua  non  refero,  proprio  dum  lumine  sese 
75  Lustrabit  coelestis  homo,  terrestria  spernet, 

Vanaque  despecti  ridebit  frivola  mundi. 

Hic  tamen  arte  opus  est,  etiam  praecepta  iuvabunt 
Arcendum  a vitiis  animum,  mentisque  vigorem 
Exerere,  innocuae  properabit  regula  vitae. 

80  Non  equidem  inficior , pulchro  quin  sanguine  cretos 

Sideribus  que  bonis  morum  comitetur  honestas, 

Et  patrum  in  natos  abeat  cum  semine  virtus, 
Pulchra  tamen  plerumque  labant:  et  qui  male 

prolem 

Educat,  hanc  perdit,  primordiaque  optima  vertit. 

85  Unde  hic  insanos  possum  incusare  parentes, 

Quos  tam  coeca  tenet  natorum  incuria,  alendos 
Ut  passim  ignotis  tradant  nutricibus,  unde 
Innumera  e tetro  manent  dispendia  lacte. 

Namque  ut  corporeas  sileam  quas  lactea  noxas 
90  Pocula  prima  ferunt,  ipsam  quoque  laedere  mentem 
Lac  solet  et  pravos  animi  producere  mores. 

Quis  neget  impurum  meretricis  ab  ubere  succum 
Exsugi,  unde  irae,  foedaeque  libidinis  ignes 
Corda  urant,  castumque  vetent  habitare  pudorem? 
95  Tu  quoque,  fraterno  maduit  cui  sanguine  dextra, 
Romule,  cui  raptas  placuit  temerare  Sabinas, 

Et  Latias  vastare  domos  et  vivere  rapto, 

Nonne  fero  de  lacte  lupae  mammisque  cruentis 
Atroces  hausisti  iras  animumque  rapacem? 

100  Ergo  ubi  delecta  est  moris  lactisque  pudici 
Nutrix,  ingenuis  quae  sit  sapientia  natis 
Indenda,  attenti  e nobis  ediscite  patres. 

Ipsa  etiam  invita  male  concreti  indole  nati, 
Legitimis  crescet  studiis  exercita  virtus. 

105  Sic  quondam  assiduo  sophia  indefessa  labore 
Socratis  infausto  genio  atque  in  prava  ruenti 
Obstitit,  et  pulchro  perfudit  lumine  mentem, 

Unde  per  Argolicas  sapiens  celeberrimus  urbes 
Promeruit  sacris  nomen  memorabile  Delphis. 

UO  Non  tamen  hic  omnes  morum  conscribere  leges, 
Est  animus,  sed  summa  sequens  fastigia  rerum 
Quae  pueris,  quae  puberibus  sint  apta  regendis 
Praecepta,  et  teneras  quae  flectant  optima  mentes 
Consilia,  apposito  quo  sum  potis  ordine  pandam. 
115  Principio  infantum  dum  muta  superfluit  aetas 
Humore  immodico,  nec  adhuc  parva  ora  resolvit, 
Tunc  tantum  satagas,  ut  mollia  corpora  dulci 
Augescant  victu , motuque  exercita  blande 
Firmentur , sumantque  habiles  per  membra  figuras. 
120  Quippe  sub  hac  aetate  latet  sopita  recentis 
Vis  animi,  nec  dum  ingenito  se  lumine  promit. 
Sicubi  coeruleis  Titan  emergit  ab  undis, 
Humentemque  torum  liquidae  fugit  Amphitrites, 
Vix  minimos  spargit  radios  lucemque  pusillam, 

125  Donec  in  aethereas  surrexerit  acrior  oras. 

Sed  postquam  blaesae  distinguere  verba  loquelae 
Incipiet  puer  humanasque  emittere  voces, 

Mox  curis  animate  piis  pater  adveni  , et  alti 
lura  Dei  propera  crescenti  infundere  nato  : 

130  Ut  quae  prima  puer  balbutiet  ore  venusto 
Verbula  , divinas  laudes  coelique  benig l*as 
Virtutes  resonent  fnsumque  per  omnia  numen. 

Si  quando  horrisonos  comitantia  fulgura  bombos 
Aethera  discindent,  subitoque  insueta  fragore 
135  Pectora  subvertent  puero,  incutientque  tremorem : 
Huic  superum  ultrices  iras  animumque  Tonantis 
Insinua , quod  magno  hominum  Divumque  parenti 
Contemuat  Segnis  meritum  persolvere  honorem. 

Sic  Iovis  inieetus  sapiens  timor  aequa  tenellae 

140  Cprda  dabit  proli  sauctaeque  exordia  legis. 
Forsitan  et  sola  tandem  ratione  magistra 
Nosse  Deum  posset  felici  sidere  natus, 

Sed  nullis  patrum  monitis  haec  sera  veniret 
Notio,  nec  nisi  provecto  illucesceret  aevo. 

145  Hinc  coecam  miseror  sortem  lugendaque  fata 
Occiduae  gentis,  quae  nostris  invia  dudum 
Puppibus,  adversis  figit  vestigia  plantis. 

Haec  licet  innumeros  seclorum  viderit  orbes 
Mirandasque  vices  rerum  mundique  tenorem, 

150  Vix  tamen  insertos  sentit  per  singula  Divos. 

Usque  adeo  doctore  opus  est , ut  numina  noscas ! 

Nec  satis  est,  puero  lovis  inspirasse  potentis 
Imperium,  cultusque  sacros  sanctumque  timorem, 
Ipsum  etiam  sic  instituas , ut  pectora  nullis 
155  Assuescant  odiis:  cunctos  sic  diligat,  ut  quae 
Displiceant  sibi  non  aliis  infligere  tentet. 

Quid  referam  grato  venerandos  corde  parentes  ? 
Aut  consanguineos  aut  longaevae  ora  senectae  ? 
Aut  Themidis  magnos  proceres, rerumque  magistros? 
160  Haec  sunt  quae  puero  vel  ab  ipso  limine  vitae 
Praecipies , divinae  haec  sunt  compendia  legis, 

Ast  ubi  paullatim  crescens  adoleverit  aetas, 
Iamque  capessendis  monstraverit  artibus  aptum 
Ingenium , mentemque  habilem  verique  capacem, 
165  Protinus  ingenuis  studiis  se  tradat  adulti 

Vis  animi,  facilisque  adeat  prima  atria  Musae. 
Nonne  magis  dociles  aevi  sibi  vendicat  annos 
Mnemosyne,  Aonidum  genitrix,  mollemque  cerebri 
Temperiem  et  vegetos  nativo  robore  sensus? 

170  Ergo  quae  memori  debent  sub  mente  reponi 
Ocyus,  ut  variis  accommoda  nomina  rebus 
Ex  Graeco  Latioque  penu  deprompta,  vel  ipsa 
Pulchri  quidquid  habet  vivcntum  lingua  Quiritum, 
Gallicaque  eximiis  hodie  ditissima  libris, 

175  Quaeque  superba  graves  extollit  Iberia  voces, 
Gnaviter  assiduaque  opera  perdiscat  ephebus. 

Ipse  quoque  interea  veraces  volvere  curet 
Historicos  , quibus  aeternis  signata  tabellis 
Heroum  acta  micant,  longos  memoranda  per  annos. 
180  Quis  vesana  ferat  falsaque  strepentia  fama 

Facta  virum,  qui  nusquam  ullo  vixere  sub  aevo. 
Quique  leves  vano  pascunt  phantasmate  mentes 
Has  commentitias  et  ponderis  omnis  inanes 
Historias  bonus  assuescat  contemnere  tiro, 

185  Nec  nisi  veridicis  amet  impallescere  chartis. 

Nec  tamen  altisonos  pigeat  versare  poetas, 

Entheus  est  ollis  furor  et  sapientia  miris 
Docta  modis,  lepidoque  placens  modulamine  virtus. 

Sed  pubescenti  postquam  nova  robora  nato 
190  Accedent  primoque  animus  turbabitur  aestu, 

Tunc  satage,  ut  ratio  studiis  gravioribus  ipsam 
Se  lirmet,  properetque  feros  componere  motus. 
Fervida  corda  quidem  et  calida  turgentia  bile 
Vix  sapient,  vix  in  crudam  prudentia  mentem 
195  Intrabit,  sed  non  ideo  hanc  obvolvet  iniquo 
Turbine  tempestas  aut  tristibus  obruet  undis, 

Si  modo  sideream  fundet  sophia  optima  lucem. 
Macte  igitur  generoso  animo  virtutis  amator 
Strenue,  ne  coecuin  rapiat  te  devius  error. 

5 * 

200  Utque  illibatum  menti  conferre  decorem 

Sis  potis  , et  Superis  dignam  traducere  vitam : 

Esse  aliquos  Manes  aeternaque  iura  supTemi 
Crede  Dei,  quibus  astra  bonos , horrenda  scelestos 
Antra  manent,  rectaque  fluunt  mortalia  lege. 

205  Haec  est  vera  hominis  sapientia,  nobile  mentis 
Hoc  studium : novisse  Deum,  sese  quoque  nosse, 
Seque  immortalem  cognato  reddere  Olympo. 

Sed  quia  virtutum  regitur  chorus  omnis  ab  ipsa 
Luce  intellectus,  qua  circumfusa  voluntas 
210  Pergit  ad  innocuos  facili  conamine  mores, 

Hoc  ideo  inprimis  cures,  ut  plurima  mentem 
Notitia  illustret,  confusaque  nubila  cedant. 

Novi  equidem,  angustum  miseris  mortalibus  aevum 
Concedi,  unde  animum  iucunda  scientia  veri 
215  Vix  subeat,  densasque  abigat  de  mente  tenebras: 
Sive  quod  innatum  rationis  lumen  opaca 
Nube  tegant  tetri  fumantia  corporis  exta, 

Sive  quod  omnis  inops  lucis  mens  inscia  crebro 
Indigeat  sensu , rerum  ut  simulacra  capessat. 

220  Quidquid  id  est , te  perpetuo  indulgere  labori 

Fata  iubent,  si  pulchra  animi  ornamenta  requiris , 
Tu  tamen  omnimodas  rerum  pernoscere  causas 
Ne  speres : nimis  immenso  se  porrigit  orbe 
Mundus  inexhausto  specierum  plenus  acervo. 

225  Sufficiet  spectare,  rato  quo  cuncta  reguntur 
Ordine , et  aeternas  quas  servant  sidera  leges. 
Aspice,  quam  pulchra  compage  cohaereat  ingens 
Machina  sidereae  molis , quam  fronte  perenni 
Luminis  in  vastum  Titan  spargatur  Olympum, 

230  Foecundetque  leves  radiis  vitalibus  auras: 

Sive  indefessa  lustret  vertigine  terram 
Ignivomis  invectus  equis , sive  ipsa  rotetur, 

Et  circum  immotum  solem  vaga  terra  pererret. 
Cuncta  movet  Deus  omnipotens,  nec  talia  coecus 
235  Tam  stabili  dudum  volvat  molimine  casus. 

Parce  tuis,  Epicure,  atomis  sine  numine  textam 
Congeriem  astruere  et  vanae  ludibria  sortis. 

Ipsa  licet  solidis  praestent  corpuscula  rebus 
Materiem , tamep  .eximia  Iovis  arte  coacta 
240  Diversas  mundo  species  tribuisse  necesse  est. 

O quam  conspicuo  mens  exornata  decore 
Fulgeret , si  rerum  ortus  et  foedera  nosset  1 
Quotque  modis  elementa  suas  miscentia  formas, 
Omne  genus  lapidum,  duri  genus  omne  metalli, 

245  Graminaque  et  segetes,  frondosisque  edita  sylvis 
Robora,  squaminiferos  pisces,  volucresque  canoras, 
Foecundique  armenta  soli,  pecudesque  ferasque, 
Caeteraque  immensi  componant  corpora  mundi! 

Sed  nosse  humanae  praestat  miracula  molis, 

250  Divinumque  animal , cuius  veneranda  potentem 
Ora  Deum  referunt,  mortaliaque  omnia  lato 
Imperio  et  valida  rationis  lege  coercent. 

Nonne  per  expansum  quidquid  diffunditur  orbem 
Sola  hominis  natura  capit?  Nonne  alta  rotundi 
255  Arx  capitis,  tibi  supremam  Iovis  exhibet  arcem? 
Nimirum  ut  rutili  sedet  alto  in  culmine  mundi 
Omnipotens,  pulchra  Divum  stipante  corona 
Aligerumque  choro,  queis  summa  capessere  iussa 
Aeternique  datum  est  nutus  deferre  Tonantis, 

260  Sic  caput  humanum  nitidi  mens  aetheris  aura 

Incolit : huic  adstant  sensus  , huic  plurima  gaudet 
Spirituum  servire  cohors  artusque  movere, 

Et  totum  aethereo  perfundere  lumine  corpus. 

Quis  neget  e medio  radiantem  pectore  solem, 

265  Cor  almum  vitae  sidus,  quo  membra  foventur 
Omnia  coelestique  vigent  recreata  calore"? 

Nonne  ut  candenti  nonnunquam  exaestuat  igne, 
Subiectasque  urit  terras  accensus  Apollo  : 

Sic  etiam,  ignita  si  quando  ebulliet  ira 
270  Cor  hominis  calidove  furens  ardebit  amore, 
Continuo  effuso  corpus  torrebitur  aestu? 

Quid  loquar,  ut  pelago  mixtam  telluris  opacae 
Colluviem  referat  foecunda  humoribus  alvus, 

Unde  vapor  flatusque  frequens  prorumpat  in  omne 
275  Pectoris  et  capitis  spatium , pluviaeque  solutae 
In  morem  toti  madeant  sudoribus  artus? 

Ceu  nubes  coelo  obtensae  velamine  crebro 
Phoebeos  adimunt  radios  et  lumina  condunt, 

Sic  saepe  obscuros  fundente  abdomine  nimbos 
280  Ingenito  splendori  animi  nox  incubat  atra, 

Donec  discussa  redeat  caligine  lumen, 

Humanoque  iubar  nitidum  reddatur  Olympo. 

At  vero  omne  feret  punctum,  si  se  quoque  norifc 
Mens  hominis,  nil  quippe  ipsa  pretiosius  usquam  est. 
285  Haec  est  vera  Dei  effigies,  ignobilis  expers 
Materiae,  fati  victrix  et  nescia  mortis. 

Haec  effusa  licet  per  totos  corporis  artus 
Crassam  agitet  molem,  tamen  impermixta  cohaeret, 
Et  rerum  abstractas  species  generumque  latentes 

290  Naturas  in  se  reflexo  lumine  cernit. 

Sic  quamquam  assiduo  moveat  moderamine  mundum 
Omnipotens , totumque  almis  concursibus  orbem 
Sustineat,  rerumque  vices  et  tempora  mutet, 

Se  tamen  aeternum  proprioque  decore  coruscum 
295  Suscipit,  immensoque  nitens  fulgore  triumphat. 
Ergo  immortalem  quum  se  mens  aemula  Divum 
Noverit,  an  celsum  non  affectaret  Olympum? 

An  foedis  terrae  illecebris  correpta  caducas 
Sectaretur  opes,  vani  vel  inania  sensus 
300  Gaudia,  vel  stolidos  mundi  fallacis  honores? 

Annon  virtutes  potius  conatibus  aequis 
Indefessa  colat,  vitiorumque  agmina  frangat? 

Nam  si  aeterna  manent  sceleratas  Tartara  mentes, 
Et  contra  aethereis  succedunt  candida  campis 
305  Pectora,  quis  dubitet  iustos  acquirere  mores  ? 
Quem  non  delectet  solers  prudentia,  honestum 
Vestigare  habilis,  rectumque  insistere  callem? 

Quis  non  despiciat  venerisque  gulaeque  pudendas 
Delicias  ? qui9  non  invicto  robore  diros 
310  Contemnat  fortunae  ictus  fatique  procellas? 

Paupertas,  saevusque  dolor,  plebisque  cachinnus 
Ortum  virtuti  iucundaque  pabula  praebent, 

Quoque  magis  premitur  sapiens,  magis  inde  resurgit,. 
Sed  quia  non  satis  est,  propria  virtute  decorum 
315  Fulgere,  et  Superum  vitam  sedesque  mereri: 

Te  quoque  proficuum  patriae,  te  civibus  aptum 
Redde  tuis  , animumque  ad  publica  commoda  confer. 
Nonne  animal  civile  audis , cui  mutua  cura 
Officiique  pii  communis  convenit  usus? 

320  Quum  tamen  haud  homines  studia  omnes  omnia  tangant, 
Nec  grave  sit,  placito  iuvenem  indulgere  lahori, 
Consule  nativum  genium,  et  seu  pacis  amoenas 
Seu  minus  optaudas  Martis  delegeris  artes, 

(Nam  plerumque  armis  fas  est  sua  iura  tueri) 

325  His  te  agilem  accingas,  primo  dum  flore  iuventae 
Membra  vigent,  firmumque  micat  sub  pectore  robur. 
Sed  caveas  ne,  dum  Mavortia  signa  sequeris, 

In  pravos  mores  flexu  labaris  iniquo, 

Bellicaque  ingenuam  corrumpant  crimina  mentem. 
330  In  bello  praeceps  vitium  stat , vixque  furentem 
Temperat  a noxis  animum  furialis  Enyo. 

Atque  ideo  insanam  ne  inducat  Thracius  ardor 
Barbariem,  qua  miles  iners  vecorsque  ferocem 
Pallada  nusquam  ulla  Musae  dulcedine  lenit: 

335  Tu  placidis  studiis  immania  dilue  corda, 

Et  tener  immiti  Marti  iungatur  Apollo. 

Ut  demum  validae  laudanda  peritia  menti 
Accedat , pulchrisque  animum  virtutibus  ornes, 

Te  iuvenem  peregre  varias  invisere  terras 
340  Biversosque  hominum  genios  , diversaque  regna 
Observare  velim,  ut  memori  haec  sub  mente  reponas, 
Ante  genus  quam  tu  instituas  vitaeque  tenorem. 
Nam  quum  quaeque  suos  habeat  provincia  mores, 
Quaeque  suum  gens  ingenium,  te  cuncta  sagacem 
345  Explorare  iuvat,  ritus  habitusque  locorum, 

Quod  cunctis  vitium  populis,  quaeque  insita  virtus.  — - 
Sic  ubi  transmissis  invises  Alpibus  almam 
Italiam , gemino  pelagi  munimine  tutam. 

Hic  rerum  quondam  dominam  lato  que  potentem 

350  Imperio , nunc  fractam  imbelli  robore  Romam 
Invenies,  sola  se  relligione  tuentem. 

Hic  Latius  miles  torpens,  et  Martis  aviti 
Immemor,  ignava  compostus  pace  quiescit. 

Quae  tamen  eximium  praefert  veneranda  cadaver, 
355  Quaeque  tot  heroas  rutilis  ijrbs  addidit  astris, 
Haud  omni  quassa  prorsus  virtute  fatiscit. 
Romuleum  quandoque  solum,  quo  semine  Divo 
Turget  adhuc,  seclis  praeclara  exempla  futuris 
Parturit,  ingentes  animas,  queis  deditus  orbis 
360  Cedat,  et  immensi  volvatur  machina  mundi. 

Sic  qui  hodie  nostris  praelucet  Iulius  oris, 
Ausoniae  rutilans  iubar  et  Romana  propago, 
Scipiadae  quos  ambo  olim  Fabiique  invictos 
Monstravere  animos , uno  de  pectore  promit. 

365  Non  illum  frangit  rabies  pugnacis  Iberi, 

Iraque  foeta  odiis.  Non  illaetabilis  Orci 
Spiritus  aut  saevos  in  mutua  vulnera  Gallos 
Tisiphone  exagitans,  non  atris  tetra  colubris 
Invidia  impavidum  potuit  convellere,  diro 
370  Quin  sua  dente  secans  in  cassum  viscera  rodit. 
Quodque  magis  mirere,  suos  quum  vindice  dextra 
Conterere  osores  queat,  his  ignoscere  lenis 
Iulius,  Aeneadaeque  alto  cum  nomine  Iuli 
Iungere  mitem  animum  mansuetaque  pectora  gaudet. 
375  Caetera  sed  variis  degit  quae  subdita  sceptris 
Itala  gens,  audax  robur  p riscumque  vigorem 
Exuit,  huic  superest  vafrae  solertia  mentis. 
Ingenium  blandiri  habile  et  sapientia  miris 
Mixta  modis,  suavisque  potens  facundia  linguae. 

380  Interea  ad  cunctas  aptum  sese  Italus  artes 
Ostendit , sapit  in  multis , votoque  tenaci 
Quae  cupit  insequitur  patiens,  nec  inania  captat. 
Non  hunc  spes  longae  absterrent,  longique  laboris 
Taedia,  non  dirae  quatit  iuciementia  sortis. 

385  Providus  et  frugi  rerum  dispendia  vitat, 
Fortunamque  regit,  felix  industria  nomen 
Italicum  passim  celebrat , gratumque  Camoenis 
Ingenium  et  Phoebum  non  dedignantia  corda.  — 
Exinde  occiduum  si  perges  visere  Iberum, 

390  Acre  hominum  genus  occurret,  fortissima  bello 
Pectora,  quae  totam  cupiunt  sua  sub  iuga  mitti 
Europam , insana  necdum  ambitione  quiescunt. 

Quin  etiam  immensum  dum  subdere  cogitat  orbem 
Hesperia  imperio  flagrans , quot  adire  labores 
395  Gaudet,  ut  ingentes  animos  ingentibus  ausis 
Impleat,  et  regnis  nondum  exsaturata  triumphet. 
Non  hanc  oceani  rabies , non  altera  mundi 
Sidera  et  ignoto  reboantes  aequore  venti, 

Non  sitis,  immanisque  fames  desistere  magnis 
400  Incoeptis,  votisque  modos  imponere  cogunt: 

Tantus  amor  sceptri,  tantae  dominatio  curae! 
Interea  immodici  regni  dum  coeca  cupido 
Hispanos  agitat,  placitis  parere  severae 
Militiae  faciles  submissa  mente  capessunt 
405  lussa  ducum , tetricasque  minas  nutusque  verentur. 
Hoc  igitur  robur  constans,  haec  Martia  gentis 
Temperies,  haud  ruris  amans  invertere  glebas 
Aut  serere  aut  laetas  ulmis  adiungere  vites 
Conspicitur,  sed  tota  viris  omni  arte  domandis 

410  Incumbens  ensem  gestit  praeferre  ligoni. 

Nec  tantum  bello  insignes  spectabis  Iberos, 
Consiliis  sed  praecipuos , alteque  silentes 
Quae  cupiunt  tacitoque  prementes  pectore  vota. 
Imo  et  saepe  sacrum  dum  relligionis  honorem 
415  Praetendunt  coeptis  adduntque  ad  crimina  Divos, 
Plebeiam  illudunt  turbam,  vulgique  profani 
Obtusas  sancta  replent  caligine  mentes. 

Praeterea  inflatis  Hispana  superbia  buccis 
Obtundit  patulas  tumidis  sermonibus  aures, 

420  Exteraque  aspernans  naso  suspendit  adunco 
Unde  tumorem  oris  vani  ampullataque  verba 
Quis  ferat , insano  dare  pondus  idonea  fumo  ? — 
Si  deinde  e calidis  remeans  regionibus  altos 
Pyrenaei  apices  peragras  , Gallosque  revisis, 

425  Hi  pro  more  leves  subeunt  animoque  feroces, 
Omnis  et  officii  immemores  , bene  vel  male  facta 
Vix  animo  recolunt  irave  ultrice  rependunt. 

Huic  tamen  innatae  levitati  Martia  virtus 
Iungitur  et  nullis  audacia  fracta  periclis. 

430  O quoties  subito  tremuit  perculsa  timore 

Roma  potens  , quum  per  Latios  se  funderet  agros 
Indomitus  rapidoque  erumpens  impete  Gallus  l 
Quid  Celtis  eversam  Asiam  Libyamque  recantem, 
Totque  triumphatas  Eoa  ad  littora  gentes? 

435  Omnia  iam  celebrata,  sed  acri  Marte  furentes 
Vix  possunt  Galli  rebus  durare  secundis. 

Saepius  et  pulchris  infelix  exitus  orsis 
Succedit,  perditque  omnes  mens  laeva  triumphos; 
Sive  quod  intrepidae  violenta  ferocia  gentis 


76 


CALL1PAEDIA. 


440  Haud  perstare  diu  valeat,  seu  quod  nimia  hostem 
Contemnens  domitum  molli  lasciviat  aestu, 

Sive  quod  instabiles  animi  sese  ad  nova  sernper 
Promoveant,  partaaque  sinant  arescere  laurus. 
Interea  reges  ceu  numina  sacra  verentur 
445  Addicti  imperiis  Franci,  nec  ferre  recusant 
Quidquid  subiectos  iubeat  Diis  aequa  potestas. 

Unde  hic  reguatur  vere,  nec  ubique  locorum 
Regia  maiestaa  solio  magis  emicat  alto. 

Hic  placitum  pro  iure  datur  , pro  lege  voluntas 
450  Sola  tonat,  puerique  interdum  debile  nomen 
Invictis  succedit  avis,  populosque  coercet. 

Quid  loquar,  ut  blandis  Galla  excipiantur  in  aula 
Hospitiis,  quos  lugendos  sors  improba  vexat? 
Gallia  in  externos  totis  expanditur  ulnis. 

455  Imo  alienigenas,  aptum  queis  rebus  agendis 
Contigit  ingenium  et  rerum  prudentia  solers. 
Consilii  in  partes  summas  arcanaque  regni 
Adsciscit,  meritosque  excelso  donat  honore. 

Sic  qui  nunc  placido  flectit  moderamine  Gallos, 

4G0  Romanus  Latio  princeps  spectabilis  ostro, 

Quam  dulci  exceptus  gremio!  sed  quanta  rependit 
Munera,  dum  flrmis  Gallum  cervicibus  orbem 
Sustentat  novus  Alcides,  clavaque  tremendus 
Victrici  Hispani  Geryonis  ora  retundit! 

465  Nec  tantum  urbana  se  consuetudine  Gallus 

Commendat,  vultuque  hilari  et  dulcedine  morum. 
Seria  sed  lepidis  grato  moderamine  miscens, 
Artibus  ingenuis  Musas  sophiamque  C amoenis 
Iungit,  et  abstrusum  nihil  intactumque  reliuquit. 

•170  Attica  facundia  quidquid  sapientia  chartis 
Protulit  , Aoniae  quidquid  cecinere  sorores. 
Quidquid  et  Ausonii  Tiberina  ad  flumina  vates 
Romuleis  dixere  modis  citharaque  tubaque, 

Omnia  pernostis  Galli  aequatisque  Canendo: 

47.->  Quippe  etiain  eximiae  vestro  modulamine  Musae 
Aemula  Cecropii  resonant  Latiique  leporis 
Carmina,  et  arguto  mulcent  praecordia  cantu.  — 
Inde  Caletani  si  traiicis  aequora  ponti, 

Anglos  immanes  regumque  a caede  cruentos 
460  Repperies,  plebem  eflfraenem  , sanctisque  rebellem 
Legibus  et  varia  cum  relligione  furentem. 
Unusquisque  sibi  vates,  sibi  quisque  sacerdos 
Hic  audit,  proprium  genium  sequiturque  proterve, 
Proque  animi  libito  Superis  imponit  honorem. 

465  Saepius  hinc  irae  et  lacryinae,  dum  somnia  iactat 
Quisque  sua,  et  stricto  defendit  credita  ferro. 

Nec  tantum  veteres  ritus  cultusque  Deorum 
Contemerare  novis  gaudent  erroribus  Angli, 

Hos  etiam  in  reliquis  insana  protervia  ducit: 

490  Et  si  qua  antiquas  convellat  opinio  mentes, 

Hanc  subito  arripiunt  ct  toto  pectore  firmant. 

Nec  tamen  omni  laude  carent : hos  nautica  virtus 
Ornat  et  immensi  divina  peritia  ponti. 

Non  Anglum  Tiphys  superet,  non  fortis  Iason, 

495  Non  qucmcunque  tulit  velis  audacibus  Argo.  — 
Quid  referam  angusto  divisos  aequore  Belgas, 

Non  Celtis  multum  absimiles,  nisi  regia  sceptra 
Odissent , cara  pro  libertate  feroces.  — 

Te  quoque  non  pigeat  Germanam  invisere  gentem : 

500  Huic  alti  decus  imperii  Romanaque  cessit 
Gloria  , et  intrepidis  aquilis  fulgentia  signa. 

Huic  colitur  sincera  fides  , huic  callida  mentis 
Vafrities  agilisque  animi  versutia  fallax 
Displicet , et  varios  quaerens  prudentia  gyros : 

505  Sive  quod  algenti  densoque  sub  aere  natis 
Germanis  haud  ingenium  contingat  acutum, 

Sive  quod  ingluvie  crebra  nimioque  Lyaeo 
Turgidula  obtundant  temulentam  viscera  mentem. 
Quippe  his  egregium  est,  pateras  haurire  capaces 
510  Implerique  mero,  non  his  inhonesta  videtur 
Ebrietas,  imo  unanimi  si  pectore  gaudent 
Foedera  percutere  et  sociales  iungere  dextras, 
Lenaeo  indulgent,  per  mutua  pocula  sanctae 
Pignora  amicitiae  tradunt,  pluresque  bibendo 
515  Siccantem  calices  sequitur  fiducia  maior. 

Talia  Sileni  celebrabant  orgia  quondam, 

Inflati  ut  semper  fumanti  abdomen  Iaccho, 

Atque  dapes  inter  dulces  laeto  ore  canebant. 

Nec  tamen  immodicos  implens  Germania  ventres 
520  Omnem  animum  extinxit:  quaedam  pars  inclyta  gentis 
Ingenioque  potens  mirandas  extudit  artes. 

Quis  nescit,  diri  resonantia  fulmina  Martis 
Germana  fabricata  manu?  graphicasque  typorum 
Inventas  Rheni  famosa  ad  flumina  formas, 

525  Doctorum  queis  scripta  virdm  pretiosaque  Musis 
Carmina  venturos  durant  servata  j>er  annos  ? 

Nec  sileam , ut  studiis  Bellonae  asperrima  corda 
Teutonicae  gentis  grata  vix  pace  quiescant. 

Otia  quippe  suas  cernant  si  involvere  terras, 

530  Finitimi  in  partem  belli  concedere  malunt, 

Quam  placida  torpere  manu  lentoque  veterno. 

Hinc  apud  externos  passim  stipendia  quaerunt, 

Nec  pudet,  nt  pugnent,  armatas  vendere  dextras.  — 
Te  demum  Danos  vellem  et  novisse  Polonos, 

535  Indomitosqne  Getas,  nec  enim  sarraca  Bootae 
Pigra  vetant,  gelida  Musas  habitare  sub  Arcto. 

Sed  forsan  tot  adire  plagas,  tot  dissita  regna 
Lustrare,  et  varios  populorum  expendere  mores 
Vix  poteris  nimiumque  viae  perferre  laborem. 

540  Nimirum  validos  artus  cum  sorte  benigna 

Hunc  habuisse  opus  est,  qui  tot  pervadere  tractus 
Sustineat,  terrisque  diu  iactetur  et  alto. 

Quin  etiam  quum  iam  matura  accesserit  aetas, 
Ferventem  que  animus  peregre  sedaverit  aestum, 

545  Sistere  tunc  gressum  , civili  munere  fungi 
Convenit,  et  stabili  tandem  se  tradere  vitae. 

Ergo  tibi  vario  quidquid  didicisse  labore 
Contigerit,  perpende  lubens,  vitiisque  fugatis, 

Quas  apud  externas  gentes  spectaveris,  usu 
550  Illustres  tu  virtutes  amplectere  solers, 

Conspicuumque  ex  his  animi  compone  decorem. 

Sic  ubi  mellis  opus  laetis  in  saltibus  Hyblae 
Aeriae  meditantur  apes,  per  florida  passim 
Rura  volant,  violas,  tymbram,  casiamque,  thymumque 
555  Exsugunt,  fusosque  bono  de  sidere  rores, 

Ut  placidas  dulci  distendant  nectare  cellas. 

Interea  reliquos  vitae  dum  transigis  annos, 

Nec  decor  ingenitus  mentisque  adseita  venustas 
Dispereat,  tu  clarorum  monumenta  virorum 

560  Alternis  horis  relege,  nt , quae  multa  vagantem 
Haud  suhiere  animum  , iucunda  per  otia  discas. 
Praecipue  historicis  quae  sunt  insignia  chartis 
Magnorum  seu  facta  ducum,  seu  dicta  sophorum, 
Seu  positus  tibi  non  visos  coelique  solique, 

565  Caeteraque  ingenuis  quae  lucem  mentibus  addunt. 
Denique  colloquiis  hominum  te  semper  honestis 
Misceri  me  auctore  iuvat , nam  se  quoque  virtus 
Nonnumquam  contage  bona  per  amica  propagat 
Pectora,  et  optandi  veneranda  scientia  veri. 

570  Quis  tamen  hic  sileat  magnatum  improvida  passim 
Corda  patrum,  qui  infensa  suis  consortia  natis 
Haud  animadvertunt,  sed  libertatis  habenis 
Effusis , quoscumque  sinunt  discrimine  nullo 
Et  pravos  plerumque  sibi  sociare  sodales. 

575  Nain  simul  ut  se  patritius  depromet  ephebus, 

Inque  hominum  coetus  dabit,  excutietque  magistros, 
Ne  speres  ipsum  ver^e  virtutis  alumnos 
Culturum : scurrae  , ganeones  , alea  , scorta 
Hunc  rapient,  teneroque  animo  per  lubrica  ducto 
5B0  Incautum  tristi  vitiorum  gurgite  mergent. 

Nec  tantum  exuitur  generoso  pectus  honesto : 
Ipsam  etiam  pulchri  mentem  penetralia  veri 
Indagare  vetant,  coecamque  ad  devia  flectunt. 

Ad  mensas,  ubi  se  facilem  misceret  amica 
585  Pocula  per  laetasque  dapes  minus  aspera  virtus, 
Indocti  accumbunt  parasiti,  sordida  turba 
Assentatorum:  sapida  hic  obsonia  laudat, 

Hic  stupet  ad  lautas  epulas,  hic  turpe  voracis 
Gutturis  exemplum  pleno  se  proluit  auro 

590  Spumantis  paterae,  Bacchumque  ad  sidera  tollit. 
Alter  ventre  minor,  nec  strenuus  lielluo,  mollem 
Commendat  Venerem  blandosque  Cupidinis  ignes  : 
Ingenuam  domini  florente  aetate  iu ventam 
Ad  scelus  incendit:  ,, Culta  (inquit)  molle  puella 
595  O rex  subrisit  tibi.  An  hanc  fastidit  amautem 
Cor  iuvenis , nec  iucundo  indulgebit  amori? 

Tu  tibi , quod  satis  est,  sapis : aerumuosa  Solouum 
Consilia  et  tetricos  felix  cbntemne  Catones.a 
Hi  sunt  convivae,  hic  de  rebus  inanibus  omnis 
600  Sermo,  de  recto  nihil  est  quod  scire  laborent. 
Talibus  instanti  dictis  et  plura  paranti 
Dicere , quae  patulas  circum  vox  adsonat  aures  ? 
Quae  facies  fulgore  novo  radiantia  spargit 
Lumina,  et  ambrosiis  perfundit  odoribus  auras? 

605  Calliopen  video,  specie  nec  fallor  inani. 

Ut  comi  gravitate  nitens  , blaudoque  pudore 
Nobilis  1 ut  miro  incessu  Dea  vera  patescit! 

Quid  me,  Diva,  tuo  adventu  dignaris?  an  istud 
Quod  cecini  carmen  te  Pindi  e vertice  duxit, 

610  Ut  mea  conspicua  praecingas  tempora  lauro? 

Perge,  ait,  et  pulchrae  quae  sunt  addenda  Camoenae 
Accipe,  teque  novo  repleri  numine  gaude. 

Non  satis  est , homines  vivendi  legibus  aequis 
Instituisse  mares,  auimumque  ornasse  virilem, 

615  Foemina  cui  grato  naturae  munere  maior 

Ore  decor,  lepidaeque  data  est  praestantia  formae, 
Ipsa  etiam  propriae  mentis  rescire  venusta 
Ornamenta  cupit,  propriosque  agnoscere  mores. 

Et  quia  formosa  specie  sexuque  benigno 

620  Gaudemus  Divae  Aonides , et  congrua  nobis 
Munia  virginibusque  aptas  pernovimus  artes, 

Has  non  dedigner  facili  tibi  pandere  versu. 

Inprimis  non  tam  crasso  muliebria  corda 
Ficta  luto,  aut  laevam  sortita  est  foemina mentem, 
625  Quin  pulchris  etiam  studiis  sit  idonea:  coecuin 
Quis  ferat  errorem,  quo  non  licet  esse  peritis 
Virginibus,  verique  altas  inquirere  causas? 

IVempe  his  innatae  lumen  rationis  ademptum 
Cur  fuerit  ? Cur  humanae  vis  insita  menti 
630  In  pulchro  sexu  sic  extenuata  fatiscat? 

Dii  tantum  vetuere  nefas,  nec  solus  Apollo 
Artibus  ingenuis  habilis,  Tritonia  Pallas 
Has  quoque,  et  Aoniae  norunt  pia  turba  sorores. 
Quae  tamen  (o  Gallae  gentis  vecordia!)  princeps 
635  Nos  colit  hic  mulier?  tecum,  o Vallesia  proles, 
Foeminei  omne  decus  sexus,  tecum  occidit  omnis 
Ingenii  muliebris  honos  , nec  discere  quidquam, 
Quod  decoret  mentem,  Gallarum  ignavia  curat. 
Ergo  ad  Hyperboreum  tandem  migrabimus  axem 
610  Concreta9que  gelu  terras.  Hic  magna  Getarum 
Regina  exo9a9  hac  tempestate  Camoenas 
Excipit : haec  nostras  lauros  miscere  paternis 
Gaudet,  et  innocuas  Marti  succedere  Musas. 

O fati  abstrusas  lege9 ! o mira  Deorum 
645  Consilia!  eximias  quae  quondam  everterat  artes 
Barbara  gens,  doctumque  furens  turbaverat  orbem, 
Nunc  versis  rerum  vicibus  mitescit  amoeno 
Ingenio,  et  tantae  studiis  sapit  heroinae. 

Vos  modo  Gallarum  nuruum  densissima  turba, 

650  Si  minus  ad  claras  animo9  advertitis  artes, 

Este  bonae  saltem  et  castum  servate  pudorem. 

Vos  dum  accurato  texetis  pollice  lanas, 

Aut  facilem  ducetis  acum,  fusosve  colusve 
Mobilibus  digiti9  vilique  agitabitis  usu, 

655  Aemula  corda  piis  saltem  retinete  Sabinis. 

Quis  ferat  obscoenos  mores  meretriciaque  ora 
Laidis  aut  foeda  turpem  prurigine  Floram*? 

Quis  molles  laudet  risus,  oculosque  trementes, 

Aut  voces  nimium  blandas  aut  verba  pudenda, 

660  Caetera  queis  pulchri  sexus  violatur  honestas*? 
Ipsa  quidem  aethereo  Psyche  spectanda  decore, 
Talibus  haud  usa  illecebris  corrupit  amorem, 
Moribus  at  pulchris  animi  castoque  lepore 
Non  illaudatos  accendit  amabilis  ignes. 

665  Dixit  et  in  tenues  actutum  evanuit  auras, 
Meque  levi  confusum  abitu  tristemque  reliquit. 

O Dea , si  placido  te  compellare  liceret 
Alloquio,  alternisque  mihi  rationibus  uti, 

Quam  te  ego  praestanti  vellem  sermone  morari! 
670  Tu  mihi , quae  pulchrum  virtus  heroica  regem 
Reddat,  tu  celsam  regali  in  corpore  mentem 
Regnandique  bonas  artes  , supremaque  iura 
Dissereres,  altosque  animos  et  regia  corda: 

Quae  divo  canerem  iuveni,  quem  Gallia  pulchrum 
675  Regnatorem  amat  et  solio  veneratur  avito. 

Huic  tua  dum  cultis  divina  effata  referrem 
Carminibus  , quaque  arte  suis  evaderet  usque 
Dilectus  populis  et  amanda  sorte  beatus, 

Forsitan  ad  nostros  cautus  adverteret  aures, 

680  Exciperetque  luteis  gratae  modulamina  Musae. 

Quae  tamen  Me  nostram  stolida  imprudentia  mentem 
Abripit?  An  princeps  streperis  circumdatus  armis 
Audiat  imbelles  et  annantes  otia  Musas? 

Scilicet  imperiis  totam  dum  effraenis  Iberus 
685  Appetet  Europam,  et  lato  grassabitur  orbe 
Ambitione  furens  et  iniquo  fervidus  aestu, 

In  bello  labor  omnis  erit,  solaque  pharetra, 

Non  modulante  lyra,  regi  arridebit  Apollo. 

Ergo  o Calliope  valeas ! nec  me  sacer  nitra 
690  Ardor  agat  sanctumque  vigens  in  pectore  numen. 
Tempus  erit  (diras  nec  serius  impia  nectent 
Fata  moras),  quo  tandem  odiis  saturata  cruentis 
Hesperia  et  saevo  nequicquam  exercita  Marte 
Consilia  in  melius  referet  pacemque  rogabit, 

695  Quam  pius  oranti  Gallus  non  abnuet  heros. 

Tunc  procul  omnis  erit  belli  furor.  Occidet  omnis 
Effera  vis  animi  regnique  insana  cupido. 

Tunc  quoque  conspicuae  foliis  redimitus  olivae 
Musarum  adveniente  choro  lodoicus  amice 
700  Occurret,  gaudensque  altas  inducet  in  aedes 
Aonidasque  Deas  sacrorumque  agmina  vatum. 

O quam  sublimi  resonabunt  regia  plausu 
Atria!  quam  dulces  modulos  laeta  audiet  aula! 
Ferales  causas  longique  exordia  belli, 

705  Quo  per  bis  denos  furiis  immanibus  annos 
Gallicus  Hispano  miscetur  sanguine  sanguis. 

Et  lati  horrescunt  diverso  milite  campi, 

Innumeras  classes,  constratum  puppibus  aequor, 
Praeliaque  eversasque  urbes,  terraque  marique 

710  Et  passim  alternos  utraque  e parte  triumphos 
Maeonio  elata  execrabitur  ore  Camoena. 

Mox  tamen  ut  tantas  strages  meminisse  pigebit, 
Attonitaeque  frement  bellaci  carmine  mentes, 
Continuo  dulci  succedet  pectine  blanda 
715  Euterpe , et  laetos  pacis  celebrabit  honores, 
Suadebitque  choros  et  amoenae  gaudia  vitae. 

Liber  et  alma  Ceres  plenis  cumulata  canistris 
t)ona  ferent,  pingues  reliquis  cum  fructibus  uvas, 
Turgidaque  infuso  fervebunt  dolia  musto. 

720  Tunc  demum  pulchram  facili  quam  pangimus  artem 
Carmine  gaudebunt  pulchri  exercere  nepotes, 
Blandaque  legitimo  crebrescent  basia  nexu. 

Sic  postquam  aethereos  iaculatus  Iuppiter  ignes, 
Immanem  Enceladum,  Coeum,  torvumque  Typhoeum, 
725  Et  coniuratcs  in  Olympia  culmina  fratres, 

Disiecit  tostos  Aetnaeisque  obruit  antris, 

Protinus  Aonias  Superi  excepere  sorores, 
Magnaque  iucundo  sonuit  victoria  cantu : 

Laeta  serenato  plauserunt  numina  coelo, 

730  Ambrosiae  rediere  dapes  et  nectaris  haustus 
Egregii,  divae  divis  amplexibus  ulnae 
Miscentur,  celsumque  hilarat  pax  aurea  mundum 

Audiat  ingenuas  et  amantes  pulchra  Camoenas? 
Scilicet  indoctos  animos  ignavaque  regum 
Corda  fovent  prava  sontes  ratione  ministri 
Utque  suum  servent  regnum,  regna  omnia  per- 
dunt. 

VV.  691.  et  sq.  omnes  desunt  in  L.  et  loco  eorum 
claudunt  poema  sequentes  versus: 

Fors  erit  ut  nostri  pulcherrima  gloria  saecli 
Celtarumque  insigne  decus,  rex  munere  Divilm, 
Editus,  et  fati  Lodoicus  cura  potentis 
Discussis  quondam  nebulis  diffundat  ubique 
Ingenitum  iubar  et  proprio  se  lumine  promat. 

Sic  saepe  obscurae  denso  velamine  nubis 
Obsitus  et  tetra  pressus  caligine  Titan 
Nativo  demum  radiantis  acumine  lucis 
Nubila  perrumpit  victor , seque  asserit  orbi 
Splendidus  et  toto  rutilans  spatiatur  Olympo. 


NOTAE 

IN  LIBRUM  PRIMUM. 


1.  Facile  in  mentem  incurret  unicuique  legen- 
tium primus  versiculus  Georgicon : Quid  fa- 

ciat laetas  segetes,  quo  sidere  terram  Vertere , 
Mecaenas  etc.  Et  eiusmodi  imitationum  nimis 
ad  verbum  factarum  et  ideo  minus  laudabi- 
lium plenum  est  Quilleti  carmen. 

48.  Cyrus,  Persarum  rex,  sexto  ante  Christum 
natum  saeculo.  Loquitur  de  hac  re  Plutar- 
chus  (apophthegm.  reg.  et  imperator,  s.  v.  Cy- 
rus) : II^QGicu  rtiv  yqvicMV  ZqmGl  , xal  y.allC- 
Gtovg  vnolufA^avovGt,  dia  to  Kvqov , ayanr\- 
f)4via  (uahoTct  rcou  fiaGiXtwv,  ysyovivai  ygv- 
71  ov  to  eidos.  Persae  adunco  naso  praeditos 
amant,  pulcherrimosque  eos  iudicant:  quod 
tali  forma  fuit  Cyrus , quo  neminem  regum  ii 
maioris  fecerunt  ( Ed.  Wyttenbach , Oxon. 
1795.  4.  Tom.  I.  p.  481.). 

97.  Phoebe  i.  e.  Diana,  ut  apud  Ovid.  Metam. 
I.  476.,  Yirg.  Georg.  I.  431  al. 

104.  Yide  Pandorae  fabulam  apud  Hyginum  et 
Hesiodum. 

118.  Nupsisse  Pandoram  Epimetheo  et  Pyrrham 

ex  eo  filiam  habuisse , legitur  apud  Hesiodum, 
vatem  Ascraeum. 

159.  160.  Zona  frigida  et  torrida  homines  alit 
quam  maxime  deformes,  prior  scilicet  polares 
populos  ut  Eskimotas  et  Groenlandiae  Lappo- 
niaeque  incolas ; posterior  Aethiopes. 

167.  168.  Princeps  Arabs  est  Abulfeda  Da- 
mascenus, qui  sub  finem  saeculi  XIII.  et  in- 
eunte  saeculo  XIV.  vixit  et  opus  historicum 
et  geographicum  reliquit,  quorum  posterius 
nuper  arabice  ediderunt  Iouy  et  Reinaud,  Pa- 
ris, 1829.  4. 

190.  Turonia,  la  Touraine , provincia  Gallica,'  in 
qua  natus  erat  auctor,  quare  eam  summis 
laudibus  exornat.  Est  regio  in  utraque  Li- 
geris ripa,  urbi  Turoniorum,  quam  hodie 
Tours  dicunt,  circumiacens. 

192.  Liger  fluvius,  hodie  la  Loire ; Andes,  regio 
Galliae , quae  non  longum  a mari  distabat 
(Caes.  bell.  Gall.  III.  7. ) et  Turoniae  vicina 
(ib.  II.  35.)  , ita  ut  sub  ea  fere  regionem  ab 
hodiernis  Anjou  dictam  et  huic  proximas  maris 
oras  intelligere  possis. 

235  — 239.  Morbi,  quos  a coniugium  ineuntibus 
abesse  vult,  sunt:  podagra,  epilepsia,  mania, 
melancholia,  phthisis  et  tabes.  Et  sunt  certe 
omnes  eiusmodi,  ut  a parentibus  ad  infantes 
transire  non  immerito  credantur. 

241.  Antiqua  opinio , iam  a Praxagora  et  Demo- 
crito prolata,  a recentioribus  derelicta,  cfr. 
Galeni  definitiones  medicae  n.  439.  ed.  Kuhn, 
tom.  XIX.  pag.  449. 

283.  Cfr.  Ovid.  Fast.  IV,  223  sq.  Metam.  X, 
103.  Catuli.  Carm.  61. 

319.  Yox  curruca  dubiae  indolis  est  et  fere  unice 


NOTAE  EDITORIS. 


93 


occurrit  apud  Iuvenal.,  Sat.  VI.  v.  276.,  ubi 
alii  aliter  legunt ; in  nostro  versiculo  indicare 
videtur  maritum  uxoris  infidae. 

422  — 436.  Hos  versus  auctor  in  gratiam  Maza- 
rinii  apposuit  , qui  tunc  temporis  neptim  suam, 
Olympiam  Mancini,  Ludovico  regi  in  matri- 
monium offerre  conabatur.  In  priori  editione 
plane  contraria  sententia  hoc  loco  lecta  est. 


NOTAE  IN  LIBRUM  SECUNDUM. 

23.  Puer  Oebalius  s.  Spartanus  est  Hyacinthus 
ille,  quem  Apollo  deperibat  et  qui  tandem 
disco  enecatus  est  ab  Apolline  iacto  et  a terra 
in  caput  eius  repercusso.  Vide  Ovid.  Metam. 
X,  182  sq. , Martial.  Epigr.  XIV,  173.  Au- 
son.  Idyll.  XII.  de  historiis  v.  1. 

61.  Lactens  ille  cremor  est  chylus,  seu  succus 
lactei  coloris , qui  e cibis  concoctis  in  ventri- 
culo et  intestinis  superioribus  conficitur  et  per 
singularem  aliquem  canalem  (ductum  thoraci- 
cum vocant)  in  venas  transit,  sanguini  com- 
miscetur et  in  hunc  ipsum  convertitur.  Hoc 
in  iecore  fieri  veteres  crediderunt  et  hoc  ipsum 
viscus  pro  haematopoetico  habebant. 

66.  Plexus  centuplex  venarum  intertextarum  di- 
citur hoc  loco  de  propria  testiculorum  fabrica 
e vasis  seminalibus  et  sanguiferis  varie  inter 
se  contortuplicatis  contexta. 

135.  Syphilidem  s.  morbum  Gallicum  sub  fine 
saeculi  quinti  decimi  ortum  duxisse  putabant 
nonnulli  ex  coniunctione  Martis  et  Saturni  in 
sidere  Cancri.  Cfr.  Fracastorii  carmen 
de  morbo  Gallico,  Lips,  1830.  8.  p.  26  et  67. 

179.  180.  Vector  fugientis  Helles  est  Aries  (cfr. 
Ovid.  Fast.  IV,  715.),  quem  reliqua  zodiaci 
signa  consueto  ordine  excipiunt,  ut  Taurus 
cum  Pleiadibus  in  hoc  signo  conspicuis  v.  190  sq.. 
Gemini  v.  203.,  Cancer  v.  215  sq. , Leo 
v.  222  sq. , Virgo  v.  232  sq. , Libra  v.  241 
sq. , Scorpius  y.  250  sq. , Sagittarius  s.  Chi- 
ron v.  257  sq. , Caper  v.  264  sq.,  Aquarius 
v.  267  sq. , Pisces  v.  269  sq.  Feliciora  signa 
habentur  Gemini , Virgo , Libra  , Sagittarius, 
Aquarius. 

321.  Elephantiasin  et  omnino  lepram  oriri  ex 
coitu  cum  muliere  mensium  fluxum  habente, 
prolem  scilicet  inde  enatam  serioribus  annis 
elephantiasi  laborare  aliisque  leprosis  affectio- 
nibus , antiqua  opinio  est. 

326  sq.  Cum  sanguinem  mulierum  menstruum  an- 
tiquitus iam  pro  purgatione  uteri  et  excre- 
mento haberent,  quotidie  etiam  observarent 
e subita  mensium  suppressione  morbos  ori- 
ri vehementes  et  periculosos  , venenatam 
huic  sanguini  indolem  adscripserunt , varias- 
que de  hac  re  narrarunt  fabulas.  Cfr.  Plin. 
Histor.  natur.  1.  VII.  c.  15.  1.  XXVIII.  c.  7. 

335  sq.  Cfr.  Lucret.  IV,  1261  sq. , ubi  eadem 
lex  scribitur. 

45isq.'  Secundum  antiquam  et  iam  in  Hippocratis 
aphorismos  (sect.  V,  48.)  receptam  opinionem 
mares  in  dextra,  foeminae  in  sinistra  uteri 
parte  concipiuntur  et  nutriuntur.  Cum  vero 
uterus  humanus,  non  uti  in  animalibus  bifa- 
riam divisus,  sed  simplex  reperiatur  et  unica 
cavitate  praeditus,  apud  recentiores  non  am- 
plius huic  rei  fides  habetur.  An  e dextri  te- 

sticuli  semine  mares  tantum,  e laevo  feminae 
prodeant,  non  constat. 


NOTAE  IN  LIBRUM  TERTIUM. 

1 — 5.  Certa  signa  fetus  concepti  non  quidem  ad- 
sunt, vulgo  autem  pro  eiusmodi  signis  haben- 
tur: maior  in  ipso  generationis  actu  percepta 
voluptas,  os  uteri  clausum,  menses  retenti, 
mammae  turgentes,  appetitus  ciborum  vel  im- 
minutus vel  adauctus  vel  perversus  v nauseae 
etc.  Aliqua  ex  his  signis  iam  Hippocrates 
enarrat  aphor.  sect.  V,  51.  61.  al. 

62.  Fabulam  vide  apud  Hyginum  aliosque;  a 
matre  Philyra  saepius  Chiron  dicitur  Phily- 
reius heros,  ita  Ovid.  Fast.  V,  391.,  Metam. 
II,  676. 

156.  Grandia  cete,  uti  Virg.  Aen.  V,  822.:  Tum 
variae  comitum  facies  immania  cete,  numero 
plurali  ad  morem  Graecorum : y.rjtr]  pro  y.fjTsa. 

179.  Titianus,  Tiziano  Vecelli , pictor  Venetus, 
Ioannis  Bellinii  discipulus,  natus  in  regionis 
Foroiulianae  oppido  Cadore  anno  1477,  mor- 
tuus Venetiis  1576.  Celebrata  eiusdem  tabula 
Venerem  nudam  in  lecto  recumbentem  refe- 
rens asservatur  in  pinacotheca  regia  Dresdensi. 

223.  Petrus  Gassendi,  philosophiae  corpusculari 
deditus , Quilleti  familiaris , natus  in  oppido 
Chantersier  en  Provence  anno  1592,  mortuus 
Parisiis  1655.  Plurima  illi  debentur  in  doctrina 
physica  et  philosophica.  Vide  Eius  Opp.  omn. 
Lugd.  1658.  fol.  Florent.  1727.  fol.  Vol. 
I— VI. 

226  sq.  Exponitur  secundum  systema  atomisti- 

cum  seu  secundum  Epicuream  philosophandi 
rationem  actio  mentis  in  foetum  formandum. 
Conferre  licet  Lucretii  doctrinam  de  corporum 
simulacris  IV,  33  sq. 

300.  Vide  Hippocratis  librum  (spurium)  de  na- 
tura pueri,  ed.  Kuhn,  tom.  I.  p.  385.  386. 

418.  Vertice  vel  etiam  occipitio. 

432  sq.  Sermonem  esse  de  variolis,  quae  ante- 
quam insitio  vaccinarum  in  usu  erat , adeo 
multos  infantes  vel  enecuerunt,  vel  oculis  pri- 
varunt, vel  foedis  cicatricibus  in  cute  dedeco- 
raverunt, facile  patet. 

453.  Scaevola  Sammarthanus,  Gauchier  de  Saintc 
Marthe , medicus  Francogallicus  sub  Henrico 
III.  Gallorum  rege,  scripsit  versibus  latinis 
hexametris  poema  de  puerorum  educatione  seu 
potius  de  medica  infantum  cura,  quod  Paedo- 
trophiam  inscripsit,  et  Paris.  1584.  fol.  min. 
primo  typis  edidit.  Denuo  carmen  editum  est 
Lond.  1708.  4.  min. , de  qua  editione  in  pro- 
legomenis  diximus.  Versio  extat  Francogallica 
ab  Abel  de  St.  Marthe , nepote  poetae,  con- 
tecta : La  muniere  de  nourrir  les  enfans  h la 
mamelle . Paris,  chez  Claude  Barbin,  1698. 
8.  min. , cum  textu  latino  in  adversa  pagina 
adposito. 

479.  Cum  Francorum  gens  origines  suas  derivet 
a Troianis,  Hectorea  hoc  loco  dicitur.  Cfr. 
Mone,  Geschichte  des  HeidentJiums  im  ntird- 
lichen  Europa»  Leipzig,  1822.  1823.  8.  Tom. 
II.  p.  118  sq. 

NOTAE  IN  LIBRUM  QUARTUM. 

355.  Urbs,  scii.  Roma  ipsa. 

361 — 374.  Laudes  Iulii  Mazarinii,  summi  re- 
rum Gallicarum  sub  Ludovico  XIV.  admini- 
stri, Cardinalis  Romanae  Ecclesiae.  Natus 
erat  Iulius  Mazarini  ex  oppido  Piscina  in  ea 
Italiae  provincia,  quae  nunc  dicitur  Abruzzo 
ulteriore  anno  1602.,  mortuus  est  Parisiis  an- 
no 1661.  Horum  versuum  loco  extabat  in 
priori  huius  carminis  editione  acris  eiusdem 
Mazarinii  censura. 

365.  Iberi  s.  Hispani  tunc  temporis,  cum  hoc 
carmen  scriberetur,  bellum  habuerunt  cum 
Francogallis , ex  qua  re  etiam  nennulla  ex- 
plicabis in  descriptione  Hispaniae  eiusque  in- 
colarum v.  389  sq.  Cfr.  lib.  II.  v.  129  sq. 

430.  Non  solum  timuit  sed  vere  sensiit  Roma 
Gallorum  vim,  inde  a Brenni  antiquissimis 
temporibus  (cf.  Livii  decad.  V.  c.  38.)  usque 
ad  recentissima. 

455  — 464.  Iterum  de  Mazarinio  sermo  est  adu- 
latione plenus. 

478.  Caletanus  pontus  hic  vocatur,  quod  anti- 
qui potius  Fretum  Gallicum  dixerunt,  nunc 
Pas  de  Calais. 

479.  Carolum  Primum  regem  suum  capite  plecti 
passi  sunt  Angli  mense  Ianuario  anni  1649 
et  in  locum  eius  Oliverium  Cromvell  Prote- 
ctorem agnoverunt , qui  rerum  regendarum 
iam  potitus  erat. 

494.  Tiphys,  navis  Argus  gubernator,  fr.  Ovid. 
Art.  am.  I.  6. 

497.  Cum  scilicet  regis  Hispaniae  imperium  sub 
fine  saeculi  sexti  decimi  abiicerent  et  rempu- 

blicam  liberam  ex  confoederatis  provinciis 
constituerent. 

522.  Laudes  Germanorum  de  inventis  pulvere 
pyrio  et  arte  typographica.  Quod  attinet  ad 
vituperium  militiae  mercenariae  et  conducti- 
tiae,  id  multo  minus  in  Germanorum,  quam 
in  Helvetiorum  gentem  cadit. 

535.  Sarraca  Bootae  i.  e.  plaustrum  bubulci,  cur- 
rus Arcturi  seu  Arctophylacis , igitur  Arcti 
seu  Ursae  maioris  sidus  (Arat,  phaenom.  v.  92. 
et  Cic.  vers.  v.  96. : Arctophylax  vulgo  qui 
dicitur  esse  Bootes,  Quod  quasi  temone  ad- 
iunctam  prae  se  quatit  Arctum,  Cic.  Nat. 
deor.  II,  42,  109.) 

635.  Margarita  Yalesia,  Marguerite  de  Valois, 
Henrici  IY.  regis  Galliae,  uxor  ( nata  1552., 
mortua  1615.),  quae  sui  temporis  mores  et 
historias  lingua  vernacula  descripsit;  vide 
eiusdem  Memoires , Paris,  1628.  8.  Liege,  1713. 

8.,  alias.  Multo  antea  iam  alia  Margarita  e 
regia  Gallorum  stirpe  nata,  Marguerite  de 
France , Francisci  I. , regis  G alliae  soror,  le- 
pidas conscripserat  fabulas  et  narrationes: 
Vlieptameron  des  nouvelles.  Paris,  1559.  4.,  alias. 

640.  Facile  intelligitur  sermonem  hic  fieri  de 
Christina,  Gustavi  Adolphi  filia  et  Suecorum, 
usque  dum  regno  se  abdicaret,  regina  (nata 

1626.,  mortua  1689.),  quae  vanam  quandam 
eruditionis  speciem  prae  se  ferre  gestiebat. 

674.  Ludovicus  XI Y.,  qui  anno  1638.  natus,  an- 
num tunc  agebat  duodevigesimum.  Iam  anno 
1643  rex  Galliae  factus  erat;  obiit  anno  1715. 

